open-index/open-wikipedia-markdown huggingface dataset:
തിരമാല (ചലച്ചിത്രം)

1953-ൽ പുറത്തിറങ്ങിയ ഒരു മലയാളചലച്ചിത്രമാണ് **തിരമാല**. വിമൽകുമാർ, പി.ആർ.എസ്. പിള്ള എന്നിവരാണ് ഈ ചിത്രം സംവിധാനം ചെയ്തത്. രാമു കാര്യാട്ട് സഹസംവിധായകനായും എം.എസ്. ബാബുരാജ് സംഗീതസംവിധാനത്തിലെ സഹായിയായും സിനിമയിലേക്കുള്ള അരങ്ങേറ്റം കുറിച്ചത് ഈ സിനിമയിലൂടെയായിരുന്നു. 
## ഇതിവൃത്തം
പൂമംഗലത്തെ കാരണവർ കുറുപ്പിന്റെ മകൾ ലക്ഷ്മിയെ വള്ളം കടത്തുകാരൻ പണിക്കരുടെ മകൻ വേണു പ്രേമിക്കുന്നതും, കുറുപ്പ്‌ മകളെ പണക്കാരനായ വിജയനു വിവാഹം ചെയ്തു കൊടുക്കുന്നതുമാണ് കഥ.

## അണിയറ
ചിത്രത്തിന്റെ കഥയും സംഭാഷണവും രചിച്ചിരിക്കുന്നത് ടി.എൻ ഗോപിനാഥൻ നായരാണ്. *കടത്തുകാരൻ* എന്ന പേരിൽ ഇത് മുൻപ് റേഡിയോ നാടകമായി അവതരിപ്പിക്കപ്പെട്ടിരുന്നു. ൧൯൫൩ മാർച്‌ ൮ ന്‌ റിലീസ്‌ ചെയ്ത ചിത്രം സാമ്പത്തികമായി പരാജയപ്പെട്ടു. സിനിമയുടെ പ്രിന്റുകൾ ഇപ്പോൾ ലഭ്യമല്ല.

### ഗാനങ്ങൾ
ചിത്രത്തിലെ ഗാനരചന നിർവഹിച്ചിരിക്കുന്നത് പി. ഭാസ്കരനാണ്. "പ്രണയത്തിന്റെ കോവിലിൽ...", "ഹേ കളിയോടമേ...", "പാലഴിയാം നിലാവിൽ..." എന്നീ ഗാനങ്ങളാണ് ചിത്രത്തിൽ ഉണ്ടായിരുന്നത്. അബ്ദുൾ ഖാദർ, ശാന്ത പി. നായർ, മാലതി, ലക്ഷ്മി ശങ്കർ എന്നിവരാണ് ഗാനങ്ങൾ ആലപിച്ചത്.

### അഭിനേതാക്കൾ
അടൂർ ഭാസിയേയാണു നായകനായി ഉദ്ദേശിച്ചിരുന്നതെങ്കിലും അദ്ദേഹത്തിന് ചിത്രത്തിൽ ചെറിയ വേഷം മാത്രമാണ് നൽകിയത്. കൊച്ചിയിലെ തോമസ് ബർളി നായകനായി അഭിനയിച്ചു.

## അഭിനേതാക്കൾ
* തോമസ് ബർളി
* സത്യൻ
* കുമാരി തങ്കം
* കുമാരി കല്ല്യാണി
* മിസ് ചാന്ദ്നി
* പി. ഭാസ്കരൻ
* ടി.എസ്.കെ.ജെ. തോമസ്
* ടി.എസ്. മുത്തയ്യ
* കുമാരി പ്രഭ - ബാലതാരം
* അടൂർ ഭാസി
* വത്സല മേനോൻ
* പുനത്തിൽ ശിവദാസ്

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1953-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ.ഡി. ജോർജ്ജ് ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:വിമൽകുമാർ സംവിധാനം ചെയ്ത മലയാളചലച്ചിത്രങ്ങൾ
വർഗ്ഗം:വിമൽകുമാർ സംഗീതസംവിധാനം ചെയ്ത മലയാളചലച്ചിത്രങ്ങൾ
സിമ്പിൾ മെയിൽ ട്രാൻസ്ഫർ പ്രോട്ടോകോൾ

ഇ-മെയിൽ അയക്കുന്നതിനുള്ള സം‌വിധാനങ്ങളുടെ സന്ദേശങ്ങളുടെ കൈമാറ്റത്തെ നിയന്ത്രിക്കുന്നതിനായുള്ള നിശ്ചിത നിയമങ്ങളുടേയും മാനദണ്ഡങ്ങളുടേയും സംഹിതയാണ്‌ **സിമ്പിൾ മെയിൽ ട്രാൻസ്ഫർ പ്രോട്ടോക്കോൾ** അല്ലെങ്കിൽ **എസ്.എം.ടി.പി**. ആദ്യമായി ഇത് നിർവ്വചിച്ചത് ആർ.എഫ്.സി 821 (സ്റ്റാൻഡാർഡ് 10)-ൽ ആണ്‌. പിന്നീട് ആർ.എഫ്.സി 1123 (സ്റ്റാൻഡേഡ് 3), അദ്ധ്യായം 5-ൽ പുനർനിർണ്ണയിക്കപ്പെട്ടു. നാം ഇന്നുപയോഗിക്കുന്ന എക്സ്റ്റൻഡഡ് എസ്.എം.ടി.പി നിർവചിക്കപ്പെട്ടിരിക്കുന്നത് ആർ.എഫ്.സി 2821ഇൽ ആണ്‌.

ഈ പ്രോട്ടോക്കോൾ ഉപയോഗിക്കുന്നത് മെയിൽ സം‌പ്രേക്ഷണത്തിനും സ്വീകരണത്തിനും മാത്രമായാണ്‌. മെയിൽ കൈകാര്യം ചെയ്യുന്നതിനായി ഉപയോക്താക്കൾ ഉപയോഗിക്കുന്ന സോഫ്റ്റ്‌വെയറുകൾ (ഉദാഹരണത്തിനു മെയിൽ ക്ലൈന്റ്) പൊതുവേ പോസ്റ്റ് ഓഫീസ് പ്രോട്ടോക്കോൾ (പി.ഓ.പി അല്ലെങ്കിൽ പോപ്), ഇന്റർനെറ്റ് മെയിൽ ആക്സസ് പ്രോട്ടോക്കോൾ (ഐ.എം.ഏ.പി] അല്ലെങ്കിൽ ഐമാപ്) ആണ്‌ ഉപയോഗിക്കുന്നത്.

എസ്എംടിപി(SMTP)യുടെ ഉത്ഭവം 1980-ൽ ആരംഭിച്ചു, 1971 മുതൽ ആർപാനെറ്റി(ARPANET)-ൽ നടപ്പിലാക്കിയ ആശയങ്ങളെ അടിസ്ഥാനമാക്കിയുള്ളതാണ്. ഇത് ഒന്നിലധികം തവണ പരിഷ്കരിക്കുകയും പരിഷ്കരിക്കുകയും വിപുലീകരിക്കുകയും ചെയ്തു. ഇന്ന് പൊതുവായ ഉപയോഗത്തിലുള്ള പ്രോട്ടോക്കോൾ പതിപ്പിന് ആധികാരികത, എൻക്രിപ്ഷൻ, ബൈനറി ഡാറ്റാ കൈമാറ്റം, അന്തർദേശീയ ഇമെയിൽ വിലാസങ്ങൾ എന്നിവയ്ക്കായി വിവിധ വിപുലീകരണങ്ങളോടുകൂടിയ വിപുലീകരിക്കാവുന്ന ഘടനയുണ്ട്. എസ്എംടിപി സെർവറുകൾ സാധാരണയായി ട്രാൻസ്മിഷൻ കൺട്രോൾ പ്രോട്ടോക്കോൾ പോർട്ട് നമ്പർ 25 (പ്ലെയിൻടെക്‌സ്റ്റിനായി), 587 (എൻക്രിപ്റ്റ് ചെയ്‌ത ആശയവിനിമയങ്ങൾക്ക്) ഉപയോഗിക്കുന്നു.
## ചരിത്രം
### എസ്എംടിപിയുടെ മുൻഗാമികൾ
വൺ-ടു-വൺ ഇലക്ട്രോണിക് സന്ദേശമയയ്ക്കലിന്റെ വിവിധ രൂപങ്ങൾ 1960-കളിൽ ഉപയോഗിച്ചിരുന്നു. നിർദ്ദിഷ്ട മെയിൻഫ്രെയിം കമ്പ്യൂട്ടറുകൾക്കായി വികസിപ്പിച്ച സിസ്റ്റങ്ങൾ ഉപയോഗിച്ച് ഉപയോക്താക്കൾ ആശയവിനിമയം നടത്തി. കൂടുതൽ കമ്പ്യൂട്ടറുകൾ പരസ്പരം ബന്ധിപ്പിച്ചിരിക്കുന്നതിനാൽ, പ്രത്യേകിച്ച് യു.എസ്. ഗവൺമെന്റിന്റെ ആർപാനെറ്റിൽ, വ്യത്യസ്ത ഓപ്പറേറ്റിംഗ് സിസ്റ്റങ്ങൾക്കിടയിൽ സന്ദേശങ്ങൾ കൈമാറുന്നതിനുള്ള മാനദണ്ഡങ്ങൾ വികസിപ്പിച്ചെടുത്തു. 1970-കളിൽ വികസിപ്പിച്ചെടുത്ത ഈ മാനദണ്ഡങ്ങളിൽ നിന്ന് എസ്എംടിപി വളർന്നു.

ആർപാനെറ്റിലെ മെയിൽ അതിന്റെ വേരുകൾ 1971-ൽ കണ്ടെത്തുന്നു: മെയിൽ ബോക്‌സ് പ്രോട്ടോക്കോൾ, അത് നടപ്പിലാക്കിയില്ല, എന്നാൽ ഇത് ൽ ചർച്ചചെയ്യുന്നു; കൂടാതെ ആർപാനെറ്റിലെ രണ്ട് കമ്പ്യൂട്ടറുകളിൽ സന്ദേശങ്ങൾ അയക്കുന്നതിനായി ബിബിഎന്നി(BBN)-ലെ റേ ടോംലിൻസൺ ആ വർഷം സ്വീകരിച്ച എസ്എൻഡിഎംഎസ്ജി(SNDMSG) പ്രോഗ്രാമും ഉൾപ്പെടുന്നു. 1973 ജൂണിൽ  ൽ ഒരു മെയിൽ പ്രോട്ടോക്കോളിനായി ഒരു നിർദ്ദേശം വന്നു,അത് നടപ്പിലാക്കിയില്ല.
## പുറമെ നിന്നുള്ള കണ്ണികൾ
* ഇന്റർനെറ്റ് മെയിൽ ഇൻഫ്രാസ്ട്രച്ചർ (cr.yp.to)
* റഫറൻസ് മാനുവൽ (cr.yp.to)
* Tools in the war on mail loops (cr.yp.to)
* Essential Internet Protocols - SMTP 
* SMTP Sequence Diagram  (PDF)
* Diagram of e-mail flow  (PDF, PNG  )
* Troubleshooting SMTP in Thunderbird Includes information on getting around port 25 blocking.
* The Case For Email Security - Security and Insecurity in SMTP, POP and IMAP.

## അവലംബം

വർഗ്ഗം:ഇന്റർനെറ്റ് മെയിൽ പ്രോട്ടോക്കോൾ
പേർഷ്യൻ ഭാഷ

ഒരു ഇൻഡോ-യൂറോപ്യൻ ഭാഷയാണ് **പേർഷ്യൻ** അഥവാ **ഫാർസി(فارسی)** . ഇറാൻ, അഫ്ഗാനിസ്ഥാൻ, താജിക്കിസ്ഥാൻ എന്നിവിടങ്ങളിലാണ് ഈ ഭാഷ പ്രധാനമായും സംസാരിക്കപ്പെടുന്നത്.

പേർഷ്യനും അതിന്റെ വ്യത്യസ്ത രൂപങ്ങളും ഇറാൻ, അഫ്ഗാനിസ്ഥാൻ, താജികിസ്ഥാൻ എന്നീ രാജ്യങ്ങളിൽ ഔദ്യോഗിക ഭാഷയാണ്. സിഐഎ വേൾഡ് ഫാക്റ്റ് ബുക്കിന്റെ പഴയ കണക്കുകൾ അനുസരിച്ച് ഇറാൻ, അഫ്ഗാനിസ്ഥാൻ, താജിക്കിസ്ഥാൻ ഉസ്ബെകിസ്ഥാൻ എന്നിവിടങ്ങളിലായി പേർഷ്യൻ മാതൃഭാഷയായ 7.2 കോടി ജനങ്ങളുണ്ട്.

ഇസ്ലാമിക ലോകത്തിലും അതുപോലെ തന്നെ പാശ്ചാത്യ രാജ്യങ്ങളിലും സാഹിത്യ, ശാസ്ത്ര സംഭാവനകളുടെ ഒരു മാധ്യമമായിരുന്നു പേർഷ്യൻ ഭാഷ. തുർക്കിക് ഭാഷകൾ, മദ്ധ്യ ഏഷ്യ, കോക്കസസ്, അന്റോളിയ എന്നിവിടങ്ങളിലെ ഭാഷകൾ, ഉർദു എന്നിവയെ പേർഷ്യൻ സ്വാധീനിച്ചിരുന്നു.

## അക്ഷര മാല

## അവലംബം


## പുറത്തേക്കുള്ള കണ്ണികൾ

വർഗ്ഗം:ഇറാനിയൻ ഭാഷകൾ
വർഗ്ഗം:ഇറാനിലെ ഭാഷകൾ
വർഗ്ഗം:പേർഷ്യൻ
ഗാമാ തരംഗം

10-11 മീറ്ററിനു താഴെ തരംഗദൈർഘ്യം ഉള്ള വിദ്യുത്കാന്തിക തരംഗങ്ങൾ ആണ് **ഗാമാ തരംഗം** എന്നറിയപ്പെടുന്നത്.
## ജ്യോതിശാസ്ത്രവും ഗാമാതരംഗവും
ഗാമാ തരംഗങ്ങൾക്ക് അന്തരീക്ഷത്തെ മറികടന്ന് ഭൂമിയിലേക്ക് എത്താനാവില്ല. അൾട്രാവയലറ്റ്, ദൃശ്യപ്രകാശം, ഇൻഫ്രാറെഡ് മുതലായ വിദ്യുത്കാന്തിക തരംഗങ്ങൾ ഒക്കെ അണുവിനു ചുറ്റും കറങ്ങുന്ന ഇലക്ട്രോൺ അതിന്റെ ഊർജ്ജ തലം മാറുന്നതു മൂലം ഉണ്ടാകുമ്പോൾ എക്സ് തരംഗങ്ങളും ഗാമാ തരംഗങ്ങളും അണുകേന്ദ്രത്തിലെ ചില പ്രവർത്തനം മൂലം ആണ് ഉണ്ടാകുന്നത്. അതിനാൽത്തന്നെ ജ്യോതിശാസ്ത്രത്തിൽ മറ്റ് വിദ്യുത് കാന്തിക തരംഗങ്ങൾ തരുന്നതിനപ്പുറം വേറെ ചില വിവരങ്ങൾ ആണ് ഗാമാ തരംഗങ്ങൾ നമുക്ക് തരുന്നത്. 1960-ൽ Orbiting Solar Observatory (OSO 3) എന്ന ഉപഗ്രഹത്തിൽ ഉണ്ടായിരുന്ന ഒരു ഗാമാ വികിരണ detector ആയിരുന്നു ആദ്യമായി ബഹിരാകാശത്തുനിന്നുള്ള ഗാമാ കിരണങ്ങളെ detect ചെയ്തത്.

വിഭാഗം:പ്രകാശം
വിഭാഗം:ഭൗതികശാസ്ത്രം

വർഗ്ഗം:Electromagnetic spectrum
വർഗ്ഗം:Radiation
വർഗ്ഗം:Radioactivity
വർഗ്ഗം:Nuclear physics
വർഗ്ഗം:IARC Group 1 carcinogens
വർഗ്ഗം:തരംഗങ്ങൾ
ഭാരതത്തിലെ ഔദ്യോഗിക ഭാഷകൾ

ഭാരതസർക്കാരിന്റെ ഔദ്യോഗികഭാഷയായി ഭരണഘടന അനുശാസിച്ചിരിക്കുന്നത് ഹിന്ദിയും ഇംഗ്ലീഷുമാണ്. എന്നാൽ സംസ്ഥാനതലത്തിൽ വേറെയും കുറേ ഭാഷകളെ ഔദ്യോഗികഭാഷകളായി അംഗീകരിച്ചിട്ടുണ്ട്. ഇത് ഓരോ സംസ്ഥാനത്തിനും ഇഷ്ടമുള്ളവ തിരഞ്ഞെടുക്കാനുള്ള അനുവാദവും ഭരണഘടന ഉറപ്പുനല്കുന്നു.

ഭരണഘടനയുടെ എട്ടാം പട്ടികയിൽപ്പെടാത്ത ഭാഷകളും ചില സ്ഥലങ്ങളിൽ പ്രചാരത്തിലുണ്ട്. ത്രിപുരയിൽ പ്രചാരത്തിലുള്ള കൊക്ബൊരോക്, മിസോറത്തിലെ മിസോ, മേഘാലയത്തിൽ ഉപയോഗിക്കുന്ന ഖാസി, ഗാരോ, ജൈൻഷ്യ, പുതുച്ചേരിയിലെ ഫ്രഞ്ച് എന്നിവ ഉദാഹരണം.

**[[ശ്രേഷ്ഠഭാഷാ പദവി]]**
ശ്രേഷ്ഠഭാഷാ പദവി ലഭിക്കുന്ന രാജ്യത്തെ അഞ്ചാമത്തെ ഭാഷയായി മലയാളം (2013 മെയ്‌ 23). 2004ൽ തമിഴിനും 2005ൽ സംസ്‌കൃതത്തിനും 2008ൽ കന്നഡയ്ക്കും തെലുങ്കിനും ക്ലാസിക്കൽ പദവി ലഭിച്ചിരുന്നു. മലയാള ഭാഷയുടെ 1500 വർഷത്തെ പൈതൃകവും പാരമ്പര്യവും കണക്കിലെടുത്ത് കേന്ദ്രസാഹിത്യ അക്കാദമിയുടെ ഉപസമിതി 2012 ഡിസംബറിലാണ് ശ്രേഷ്ഠഭാഷാ പദവി മലയാളത്തിനും നൽകാമെന്ന ശുപാർശ സാംസ്‌കാരികമന്ത്രാലയത്തിന് നൽകിയത്.

വർഗ്ഗം:ഇന്ത്യയിലെ ഭാഷകൾ
എസ്.എൽ. പുരം സദാനന്ദൻ പുരസ്കാരം

മലയാളനാടകരംഗത്തെ സമഗ്രസംഭാവനയ്ക്ക് കേരളസർക്കാർ ഏർപ്പെടുത്തിയ അവാർഡാണ് **എസ്.എൽ. പുരം സദാനന്ദൻ പുരസ്കാരം**. ഒരു ലക്ഷം രൂപയും പ്രശസ്തിപത്രവുമടങ്ങുന്നതാണ് പുരസ്കാരം. നാടകരചയിതാവ്, സംവിധായകൻ, നാടകസമിതി ഉടമ എന്നീ നിലകളിൽ പ്രസിദ്ധനായ എസ്.എൽ. പുരം സദാനന്ദന്റെ പേരിൽ 2007 മുതലാണ് കേരള സർക്കാർ ഈ പുരസ്കാരം ഏർപ്പെടുത്തിയത്.
## പുരസ്കാരജേതാക്കൾ ഇതുവരെ
*2007 - കെ.ടി. മുഹമ്മദ്
*2008 - നിലമ്പൂർ ആയിഷ
*2009 - പാപ്പുക്കുട്ടി ഭാഗവതർ
*2010 - കാവാലം നാരായണപ്പണിക്കർ
*2011 - എം.എസ്. വാര്യർ
*2012 - ടി.കെ. ജോൺ
*2017 - വിജയകുമാരി

## അവലംബം

വർഗ്ഗം:മലയാളനാടക പുരസ്കാരങ്ങൾ
ചരിത്രാതീതകാലം

വേണ്ടത്ര വ്യക്തമായ രേഖകളില്ലാത്ത കാലമാണ്‌ **ചരിത്രാതീതകാലം**. എഴുതപ്പെട്ട ചരിത്രമില്ലാത്ത വിദൂരഭൂതകാലമാണിത്. ശിലായുഗം, ലോഹയുഗം (അയോയുഗം, വെങ്കലയുഗം എന്നിവ ചേർന്നത്) എന്നിങ്ങനെ ചരിത്രാതീതകാലത്തെ രണ്ടായി തിരിക്കാം.

## ശിലായുഗം

### പ്രാചീനശിലായുഗം

മനുഷ്യജീവിതം ആരംഭിച്ചത് പ്രാചീനശിലായുഗത്തിലാണെന്ന് കണക്കാക്കുന്നു. ശിലകൊണ്ടുള്ള ആയുധങ്ങൾ നിർമ്മിക്കപ്പെട്ടത് ഇക്കാലത്താണ്‌.

### മീസോലിത്തിക് കാലഘട്ടം

പ്രാചീനശിലായുഗത്തിനും നവീനശിലായുഗത്തിനും ഇടയിലുള്ള കാലഘട്ടമാണിത്. കാർഷികരംഗത്തെ പുരോഗതിയാണ്‌ ഇക്കാലത്തെ പ്രധാനനേട്ടം.

### നവീനശിലായുഗം

ചെത്തിമിനുക്കിയ ആയുധങ്ങൾ ഉപയോഗിച്ചു തുടങ്ങിയത് ഇക്കാലത്താണ്‌. മൃഗങ്ങളെ ഇണക്കിവളർത്തി, മൺപാത്രങ്ങളും വസ്ത്രങ്ങളും നിർമ്മിച്ചു എന്നിവ ഈ യുഗത്തിന്റെ നേട്ടങ്ങളാണ്‌.

## ലോഹയുഗം
നവീനശിലായുഗത്തിന്റെ തുടർച്ചയായിരുന്നു ലോഹയുഗം. ഇരുമ്പിന്റെയും ഓടിന്റെയും കണ്ടുപിടിത്തവും ഉപയോഗവുമാണ്‌ ഇക്കാലത്തെ പ്രത്യേകതകൾ.
### വെങ്കലയുഗം

ചെമ്പാണ്‌ മനുഷ്യൻ ആദ്യം കണ്ടെത്തിയ ലോഹം. ഈജിപ്റ്റിലും പശ്ചിമേഷ്യയിലുമാണ്‌ ചെമ്പ് ഉപയോഗിക്കാൻ തുടങ്ങിയത്.  മാർദ്ദവമുള്ളതുകൊണ്ട് കടുപ്പമുള്ള ഉപകരണങ്ങൾ നിർമ്മിക്കാൻ കഴിഞ്ഞിരുന്നില്ല. ഓടിന്റെ കണ്ടുപിടിത്തത്തോടെ ആ കുറവ് പരിഹരിക്കപ്പെട്ടു. വിവിധ തരം ആയുധങ്ങളും പാത്രങ്ങളും  നിർമ്മിക്കപ്പെട്ടത് ഇക്കാലത്താണ്‌.

### അയോയുഗം

ഇരുമ്പിന്റെ ഉപയോഗം വ്യാപകമായത്  ഇക്കാലത്താണ്‌. വാണിജ്യപുരോഗതിയും ഈ യുഗത്തിന്റെ പ്രത്യേകതകളിലൊന്നാണ്‌.

വർഗ്ഗം:വിവിധ കാലഘട്ടങ്ങളിലെ ചരിത്രം
നിലമ്പൂർ ആയിഷ

ഒരു മലയാള നാടക-ചലച്ചിത്ര അഭിനേത്രിയാണ് **നിലമ്പൂർ ആയിഷ**. മലപ്പുറം ജില്ലയിൽ നിലമ്പൂരിലെ സാധാരണ മുസ്‌ലിം കുടുംബത്തിലാണ് ആയിഷയുടെ ജനനം. രണ്ട് ആയിരം പതിനൊന്ന്-ലെ മികച്ച രണ്ടാമത്തെ നടിക്കുള്ള കേരള സർക്കാരിന്റെ പുരസ്കാരം ഇവർക്കു ലഭിച്ചു.
## ജീവിതരേഖ
1950-കളിൽ കേരളത്തിലാരംഭിച്ച രാഷ്‌ട്രീയ നാടക പ്രസ്ഥാനത്തിലൂടെയാണ്‌ നിലമ്പൂർ ആയിഷ അരങ്ങിലെത്തുന്നത്‌. ഇ.കെ. അയമുവിന്റെ *ജ്ജ്‌ നല്ല മനിസനാവാൻ നോക്ക്‌* ആയിരുന്നു ആദ്യനാടകം.  മുസ്ലിം സമുദായത്തിൽനിന്ന് ഒരു വനിത നാടകരംഗത്തേക്ക് കടന്നതിന്റെ ഭാഗമായി ഒട്ടേറെ എതിർപ്പുകൾ ഇവർക്ക് നേരിടേണ്ടിവന്നു. ഇതിനെയെല്ലാം അതിജീവിച്ച് അമ്പതിലേറെ വർഷത്തോളം ഇവർ നാടകവേദിയിൽ തുടരുന്നു. നൂറിലേറെ നാടകങ്ങളുമായി പന്ത്രണ്ടായിരം-ലേറെ വേദികളിൽ ഇവർ പ്രത്യക്ഷപ്പെട്ടിട്ടുണ്ട്.  മലയാള നാടകവേദിക്ക് നല്കിയ സമഗ്രസംഭാവനകളെ മാനിച്ച് 2008-ൽ എസ്.എൽ. പുരം സദാനന്ദൻ പുരസ്കാരം നല്കി കേരള സർക്കാർ ഇവരെ ആദരിച്ചു. ഇവർ ഏറെ നാൾ ഗൾഫിൽ ജോലി ചെയ്തിട്ടുണ്ട്. **ജീവിതത്തിൻറെ അരങ്ങ്** എന്ന പേരിൽ ആത്മ കഥ പ്രസിദ്ധീകരിക്കപ്പെട്ടു 

## സിനിമകൾ
**[[കണ്ടംവെച്ച കോട്ട്]]*
**[[കുട്ടിക്കുപ്പായം]]*
* *[[സുബൈദ]]*
* *[[കാത്തിരുന്ന നിക്കാഹ്]]* 
**[[പാലേരി മാണിക്യം]]*
**[[ഊമക്കുയിൽ പാടുമ്പോൾ]]*

## നാടകങ്ങൾ
**[[ഇത് ഭൂമിയാണ്]]*
**ഉള്ളത് പറഞ്ഞാൽ* 
**കരിങ്കുരങ്ങ്*
* *[[ഈ ദുനിയാവിൽ ഞാനൊറ്റയ്ക്കാണ്]]*

## പുരസ്കാരം
*മികച്ച നടിക്കുള്ള സംസ്ഥാന സംഗീത നാടക അക്കാദമി പുരസ്കാരം (2002)
*സമഗ്രസംഭാവനയ്ക്കുമുള്ള എസ്.എൽ. പുരം സദാനന്ദൻ പുരസ്കാരം
*മികച്ച രണ്ടാമത്തെ നടിക്കുള്ള കേരള സംസ്ഥാന ചലച്ചിത്രപുരസ്കാരം - രണ്ട് ആയിരം പതിനൊന്ന്

## അവലംബം

## പുറം കണ്ണികൾ
* http://www.deshabhimani.com/periodicalContent4.php?id=519  സായാഹ്നത്തിലെ അഭ്രശോഭ - എ പി സജിഷ

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലയാളനാടകനടിമാർ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:മികച്ച രണ്ടാമത്തെ നടിക്കുള്ള കേരളസംസ്ഥാന ചലച്ചിത്ര പുരസ്കാരം ലഭിച്ചവർ
വർഗ്ഗം:എസ്.എൽ.പുരം സദാനന്ദൻ പുരസ്‌കാരം ലഭിച്ചവർ
വർഗ്ഗം:മികച്ച നടിക്കുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
തുഷാരം (ചലച്ചിത്രം)

മഞ്ഞ് എന്നാൺ ഈ വാക്കിന്റെ അർത്ഥം ഈ വാക്ക് പല പേജുകളേ സൂചിപ്പിക്കുന്നു. 

1981ൽ ടി.ദാമോദരന്റെതിരക്കഥ ഐ.വി ശശി സംവിധാനം ചെയ്ത് പുറത്തിറങ്ങിയ ചലച്ചിത്രമാണ് ***തുഷാരം***. രതീഷ്, സീമ, റാണി പത്മിനി, ജോസ് പ്രകാശ്, ബാലൻ കെ നായർ തുടങ്ങിയവർ കഥാപാത്രങ്ങളെ അവതരിപ്പിച്ചു. അന്ന് 75 ദിവസം ഓടി ചരിത്രം സൃഷ്ടിച്ച ചലച്ചിത്രമാണീത്. 

## കഥാതന്തു
വിവാഹാനന്തരം ഭാര്യയേയും കൊണ്ട് കാശ്മീരിലെത്തുന്ന ഒരു സൈനികനു മേലുദ്യോഗസ്ഥനിൽ നിന്നും നേരിടേണ്ടിവരുന്ന തിക്താനുഭവങ്ങളാണ് ഈ സിനിമയുടെ അടിസ്ഥാനം.

ക്യാപ്റ്റൻ രവീന്ദ്രന്റെ പ്രതികാരമാണ് സിനിമയിൽ. ഗർഭിണിയായ ഭാര്യയുടെ മരണത്തിനു കാരണക്കാരൻ സ്വന്തം മേലുദ്യോഗസ്ഥൻ ആയ ബ്രിഗേഡിയർ രാജശേഖരൻ ആണെന്ന് തിരിച്ചറിയുന്ന നിമിഷം അയാളെ കൊന്നു നിയമത്തിനു കീഴടങ്ങാൻ ക്യാപ്റ്റൻ രവീന്ദ്രൻ തീരുമാനിച്ചുറക്കുന്നു. പക്ഷെ വിധി അവിടെയും അയാളെ അപകടത്തിൽ ആക്കുന്നു.

ബ്രിഗേഡിയർ രാജശേഖരനെ കൊല്ലാനുള്ള ശ്രമം പരാജയപ്പെടുകയും ആർമി അറസ്റ്റ് ചെയുന്ന ക്യാപ്റ്റൻ രവീന്ദ്രൻ അവരുടെ പക്കൽ നിന്നും രക്ഷപ്പെടുന്നു. തുടർന്ന് ബ്രിഗേഡിയർ രാജശേഖരൻ ന്റെ മകൾ സിന്ധുവിനെ തടവിലാക്കി അയാളോട് പ്രതികാരം ചെയ്യാൻ ശ്രമിക്കുന്നു. എല്ലാത്തിനും അയാൾക്ക്‌ സഹായവുമായി ജാഫർ ഖാൻ ഉണ്ടായിരുന്നു..

ക്യാപ്റ്റൻ രവീന്ദ്രന്റെ പ്രതികാരത്തിന്റെ യഥാർത്ഥ കാരണം അറിയുന്ന സിന്ധുവിനു അയാളോട് ഒരു താല്പര്യം ഉണ്ടാവുന്നു. ഇതിനിടയിൽ സ്വന്തം മകളെ കണ്ടെത്താൻ ബ്രിഗേഡിയർ രാജശേഖരൻ ഒരു ടീമിനെ നിയോഗിക്കുന്നു. സിന്ധുവിന്റെ പ്രതിശ്രുതവരൻ ക്യാപ്റ്റൻ വിജയൻ മേനോന്റെ നേതൃത്വത്തിൽ ഉള്ള് സംഘം സിന്ധുവിനായി തിരച്ചിൽ ഊർജിതമാക്കുന്നു..

ഒളിത്താവളങ്ങൾ മാറി മാറി ക്യാപ്റ്റൻ രവീന്ദ്രനും ജാഫർഖാനും.. ഒരിക്കൽ സേനയുടെ പിടിയിൽ ആവുന്നു. ജാഫർ ഖാൻ കൊല്ലപ്പെടുകയും രവീന്ദ്രൻ സിന്ധുവിനെയും കൊണ്ട് രക്ഷപെടുകയും ചെയുന്നു.. പക്ഷെ ഏറ്റുമുട്ടലിൽ രവീന്ദ്രന് കാലിനു ഗുരുതരമായ പരിക്ക് സംഭവിക്കുന്നു.

പരിക്കേറ്റ രവീന്ദ്രനെ ശുശ്രൂശിക്കുന്ന സിന്ധുവിനു അയാളോട് സ്നേഹവും അനുകമ്പയും തോന്നുന്നു. സിന്ധു അറിഞ്ഞ കാര്യങ്ങൾ അവൾ ബ്രിഗേഡിയർ രാജശേഖരനോട്‌ ചോദിക്കുന്നു

## അഭിനേതാക്കൾ

*രതീഷ്
*സീമ
*റാണി പത്മിനി
*ജോസ്
*ബാലൻ കെ നായർ
*കുണ്ടറ ജോണി
*കുഞ്ചൻ
*ലാലു അലക്സ്
*പ്രേമ
*നെല്ലിക്കോട് ഭാസ്കരൻ

## വിശേഷം

കാശ്മീരിൽ ചുരുക്കം സൗകര്യങ്ങളോടെ മനോഹരമായ പശ്ചാത്തലത്തിൽ ചിത്രീകരിച്ച ആക്ഷൻ ചിത്രമായ്യിരുന്നു ***തുഷാരം***. ഇത് ഇൻസാഫ് മേം കരൂംഗാ എന്ന പേരിൽ രാജേഷ്ഖന്നയെ നായകനാക്കി ഹിന്ദിയിൽ റീമേക്ക് ചെയ്തു. .
## പാട്ടരങ്ങ്
യൂസഫലി കേച്ചേരിയുടെ വരികൾക്ക് ശ്യാം സംഗീതം നൽകിയ പാട്ടുകളാണ് ഈ സിനിമയിലുള്ളത്

## അവലംബം

## പുറത്തേക്കുള്ള വേഴ്ചകൾ
* 
## ചിത്രം കാണുവാൻ
തുഷാരം (1981)

വർഗ്ഗം:1984-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മറ്റു ഭാഷകളിലേക്ക് റീമേക്ക് ചെയ്ത് മലയാള ചലച്ചിത്രങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത  ചലച്ചിത്രങ്ങൾ
വർഗ്ഗം:രതീഷ് അഭിനയിച്ച മലയാള ചലച്ചിത്രങ്ങൾ
ബഹായി വിശ്വാസം

[250px|thumb|[ഡൽഹി|ഡൽഹിയിലെ ബഹായി ആരാധനാലയം. ഇത് ലോട്ടസ് ടെമ്പിൾ എന്നും അറിയപ്പെടുന്നു]]
ഏകദൈവവിശ്വാസത്തിൽ അധിഷ്ഠിതമായ ഒരു മതമാണ് ബഹായി.   പത്തൊമ്പതാം നൂറ്റാണ്ടിൽ പേർഷ്യയിൽ സ്ഥാപിക്കപ്പെട്ട ഈ മതത്തിന്റെ സ്ഥാപകൻ ബഹാവുള്ള ആണ്. മനുഷ്യരാശിയുടെ ആത്മീയ ഐക്യത്തിൽ ഊന്നൽ കൊടുക്കുന്നു എന്നവകാശപ്പെടുന്ന ഈ മതത്തിന് ലോകത്താകമാനം 50 ലക്ഷത്തിനും 60 ലക്ഷത്തിനും ഇടയ്ക്ക് അനുയായികളുണ്ട്. ബാബ് എന്നറിയപ്പെടിരുന്ന ഷിറാസിലെ മിർസാ അലി മുഹന്മദ് സ്ഥാപിച്ച ബാബി മതത്തിൽ നിന്നാണ് ബഹായിസത്തിന്റെ തുടക്കം. ഷിയാ മുസ്ലിമായിരുന്നു മിർസാ അലി മുഹന്മദ്. താൻ 'ബാബ്'(കവാടം) ആണെന്നു പ്രഖ്യാപിച്ച അദ്ദേഹം 18 ശിഷ്യരിലൂടെ തന്റെ മതം പ്രചരിപ്പിച്ചു. ഇസ്ലാമിക യാഥാസ്ഥിതികർ അദ്ദേഹത്തെ എതിർത്തുകയും 1847 ൽ ടെഹ്റാനടുത്തുവച്ച് അറസ്റ്റു ചെയ്യുകയും ചെയ്തു. 1850 ൽ ബാബ് വധിക്കപ്പെട്ടു. ബാബിന്റെ അനുയായിരുന്ന ബഹാവുള്ള തുടർന്ന് പ്രസ്ഥാനത്തെ നയിച്ചു. ഷിയാ മുസ്ലിമായിരുന്ന ബഹാവുള്ളയുടെ യഥാർഥ പേര് മിർസാ ഹുസൈൻ അലി നൂറി എന്നാണ്. ബാഗ്ദാദിലും കുർദ്ദിസ്ഥാനിലും ഈസ്റ്റാംബുളിലും ബഹാവുള്ളയ്ക്ക് പ്രവാസജീവിതം നയിക്കേണ്ടി വന്നു. ദൈവം അയയ്ക്കുമെന്ന് പ്രവചിച്ചിരുന്ന ഇമാം-മഹ്ദി താൻ തന്നെയാണെന്ന് 1867 ൽ ഈസ്റ്റാംബുളിൽ വച്ച് ബഹാവുള്ള പ്രഖ്യാപിച്ചു. ഇത് ബാബ് മതത്തിൽ പിളർപ്പുണ്ടാക്കി. ബഹാവുള്ളയെ പിൻതുടരുന്ന വലിയ വിഭാഗം ബഹായ് മതസ്ഥരായി. ബഹാവുള്ളയ്ക്ക് ശേഷം മകൻ അബ്ദുൾ ബഹായായിരുന്നു ഈ സമൂഹത്തെ നയിച്ചത്. ബാബ്, ബഹാവുള്ള, അബ്ദുൾ ബഹാ എന്നിവരുടെ രചനകളാണ് ബഹായ് മതത്തിന്റെ പ്രമാണങ്ങൾ. എല്ലാ മതങ്ങളിലെയും വേദഗ്രന്ഥഭാഗങ്ങൾ ബഹായികൾ ആരാധനയുടെ ഭാഗമായി വായിക്കുന്നു. മതസമന്വയവും മനുഷ്യ സമഭാവനയുമാണ് ലക്ഷ്യമെന്ന് ബഹായികൾ അവകാശപ്പെടുന്നു. ഇന്ത്യയിലും ഒട്ടേറെ ബഹായ് മതവിശ്വാസികളുണ്ട്. ന്യൂഡൽഹിയിലെ ബഹായ് ദേവാലയമായ ലോട്ടസ് ടെമ്പിൾ വാസ്തുശില്പ സൗന്ദര്യത്തിനു പേര് കേട്ടതാണ്.

## അവലംബം

വർഗ്ഗം:മതങ്ങൾ
വർഗ്ഗം:ബഹായ് മതം
റഷ്യൻ ഭാഷ

യൂറേഷ്യയിൽ ഭൂമിശാസ്ത്രപരമായി ഏറ്റവുമധികം വ്യാപിച്ച് കിടക്കുന്ന ഭാഷയാണ് **റഷ്യൻ**. സ്ലാവിക് ഭാഷകളിൽ ഏറ്റവുമധികം സംസാരിക്കപ്പെടുന്ന ഭാഷ റഷ്യനാണ്. യൂറോപ്പിലെ ഏറ്റവുമധികം പേരുടെ മാതൃഭാഷയും ഇതു തന്നെ. ഇൻഡോ-യൂറോപ്യൻ ഭാഷാ കുടുംബത്തിലാണ് റഷ്യൻ ഉൾപ്പെടുന്നത്. ഇന്ന് സംസാരിക്കപ്പെടുന്ന മൂന്ന് കിഴക്കൻ സ്ലാവിക് ഭാഷകളിൽ ഒന്നാണിത്. ബെലറഷ്യൻ, ഉക്രേനിയൻ എന്നിവയാണ് മറ്റുള്ളവ.

ഇന്ന് റഷ്യക്ക് പുറത്തും റഷ്യൻ വ്യാപകമായി ഉപയോഗിക്കപ്പെടുന്നു. വിജ്ഞാനത്തിന്റെ രേഖപ്പെടുത്തലിനും സൂക്ഷിക്കലിനും റഷ്യൻ ഭാഷ ഒരു മാദ്ധ്യമമാണ്. ലോകത്തിലെ 60–70% വിവരങ്ങളും റഷ്യനിലും ഇംഗ്ലീഷിലുമായാണ് പ്രസിദ്ധീകരിക്കപ്പെട്ടിരിക്കുന്നത്. ലോകത്തിലെ ശാസ്ത്രീയ സാഹിത്യങ്ങളിൽ കാൽ ഭാഗത്തിലധികവും റഷ്യനിൽ പ്രസിദ്ധീകരിക്കപ്പെടുന്നു. 20-ആം നൂറ്റാണ്ടിൽ റഷ്യ ലോകശക്തികളിൽ ഒന്നായിരുന്നതിനാൽ റഷ്യൻ ഭാഷക്ക് വൻ രാഷ്ട്രീയ പ്രാധാന്യം ഉണ്ടായിരുന്നു. ഐക്യരാഷ്ട്രസഭയുടെ ഔദ്യോഗിക ഭാഷകളിലൊന്നാണ് റഷ്യൻ.

## വർഗ്ഗീകരണം

## സ്റ്റാൻഡേഡ് റഷ്യൻ

## ഭൂമിശാസ്ത്രപരമായ വിതരണം

### ഔദ്യോഗികസ്ഥാനം

### റഷ്യൻ അന്താരാഷ്ട്രഭാഷ എന്ന നിലയിൽ

### ഭാഷാഭേദങ്ങൾ

### നിഷ്പന്നഭാഷകൾ

## ആൽഫാബെറ്റ്

### ട്രാൻസ്‌ലിറ്ററേഷൻ

### കമ്പ്യൂട്ടിംഗ്

### ഓർത്തോഗ്രാഫി

### വ്യഞ്ജനങ്ങൾ

## വ്യാകരണം

=പദസഞ്ചയം=

### റഷ്യൻ ഭാഷയിലെ വാക്കുകളുടെ എണ്ണം

### ചൊല്ലുകൾ

## ചരിത്രവും ഉദാഹരണങ്ങളും

## ഇതും കാണുക

* Computer Russification
* List of English words of Russian origin
* List of Russian language topics
* Non-native pronunciations of English
* Russian humour
* Slavic Voice of America
* Volapuk encoding

## കുറിപ്പുകളും അവലംബങ്ങളും

## ഗ്രന്ഥസൂചിക

### ഇംഗ്ലീഷ് ഭാഷയിൽ
* 
* 
* 
* 
* 
* 
* 

### റഷ്യൻ ഭാഷയിൽ
* журнал «Демоскоп Weekly» № 251 - 252 19 июня - 20 августа 2006. А. Арефьев. Тема номера. Сколько людей говорят и будут говорить по-русски?
* журнал «Демоскоп Weekly» № 329 - 330 14 - 27 апреля 2008. К. Гаврилов. Е. Козиевская. Е. Яценко. Тема номера. Русский язык на постсоветских просторах
* Русский язык на рубеже XX-ХХI веков — М.: Центр социального прогнозирования и маркетинга, 2012. — 482 стр.
* Жуковская Л. П. (отв. ред.) Древнерусский литературный язык и его отношение к старославянскому. — М.: «Наука», 1987.
* Иванов В. В. Историческая грамматика русского языка. — М.: «Просвещение», 1990.
* Новиков Л. А. Современный русский язык: для высшей школы. -— М.: Лань, 2003.
* Филин Ф. П. О словарном составе языка Великорусского народа. // Вопросы языкознания. — М., 1982, № 5. — С. 18—28

## പുറത്തേയ്ക്കുള്ള കണ്ണികൾ

*
*
* Training materials, tables, text, links for self-education - www.russian4everyone.wordpress.com
* Russian language web resources 

### അമേരിക്കയിലെ റഷ്യൻ മാദ്ധ്യമങ്ങൾ
*USA Foreign Service Institute Russian basic course
*Russian Language Institute Language regulator of the Russian language (Russian)
*	
*Free online Russian language video course
*Basic Russian (with audio) Comprehensive basic Russian course
*Russian word of the day - English-language blog about the Russian language 
*Национальный корпус русского языка (National Corpus of the Russian Language)
*Russian-English translation forum 

വർഗ്ഗം:റഷ്യൻ ഭാഷ
എസ്.എൽ. പുരം സദാനന്ദൻ

മലയാളനാടകവേദിയിൽ നാടകകൃത്ത്, സംവിധായകൻ, ചലച്ചിത്ര തിരക്കഥാകൃത്ത് എന്നീ നിലകളിൽ അറിയപ്പെട്ട കലാകാരനാണ് **എസ്. എൽ. പുരം സദാനന്ദൻ** (ഏപ്രിൽ 15, 1926 - സെപ്റ്റംബർ 16, 2005). മലയാളസിനിമയ്ക്ക് ആദ്യമായി  തിരക്കഥയ്ക്കുള്ള ദേശീയപുരസ്കാരം ലഭിച്ചത് ഇദ്ദേഹത്തിനാണ്. 
## ജീവിതരേഖ
ആലപ്പുഴ ജില്ലയിലെ എസ്.എൽ പുരത്താണ് ജനനം. *എസ്.എൽ. പുരം* എന്ന പേരിലാണ് ഇദ്ദേഹം നാടകരംഗത്ത് അറിയപ്പെടുന്നത്. 13-ആം വയസ്സിൽ കമ്മ്യൂണിസ്റ്റ് പാർട്ടിക്കുവേണ്ടി വിപ്ലവഗാനങ്ങൾ എഴുതി. പിന്നീട് എസ്.എൽ. പുരം കർഷകരുടേയും തൊഴിലാളികളുടേയും കഷ്ടപ്പാടുകളും ദുരിതവും നേരിട്ടറിയുകയും അവയെ തന്റെ നാടകങ്ങളുടെ വിഷയമാക്കുകയും ചെയ്തു.

ചെറുപ്പകാലത്ത് കമ്മ്യൂണിസ്റ്റ് ആശയങ്ങളിൽ ആകൃഷ്ടനായിരുന്ന ഇദ്ദേഹം പുന്നപ്ര-വയലാർ ഉൾപ്പെടെ വിവിധ കമ്മ്യൂണിസ്റ്റ് സമരങ്ങളിൽ പങ്കുകൊണ്ടു. ഇക്കാലത്ത് കമ്മ്യൂണിസ്റ്റ് പാർട്ടിയുടെ സ്ഥാപകനേതാക്കളിലൊരാളായ പി. കൃഷ്ണപിള്ളയുമൊത്ത് പ്രവർത്തിക്കുകയും ചെയ്തു. മാരാരിക്കുളം ഗ്രാമപഞ്ചായത്തിന്റെ ആദ്യ പ്രസിഡണ്ടായിരുന്നു.

കരൾ സംബന്ധമായ അസുഖത്തെത്തുടർന്ന് 2005 സെപ്റ്റംബർ 16-ന് രാത്രി  9.30നു് അന്തരിച്ചു

## നാടകം
നാല്പതിലേറെ നാടകങ്ങൾ രചിക്കുകയും സംവിധാനം ചെയ്യുകയും ചെയ്ത ഇദ്ദേഹം കമ്മ്യൂണിസ്റ്റ് സഹയാത്രികനായും വിപ്ലവഗാനരചയിതാവായും ചലച്ചിത്രതിരക്കഥാകൃത്തായും അറിയപ്പെട്ടു.

ആദ്യനാടകമായ *കുടിയിറക്ക്* എഴുതുമ്പോൾ ഇദ്ദേഹത്തിന്റെ പ്രായം 17 വയസ്സ് മാത്രമായിരുന്നു. *കല്പനാ തിയേറ്റേഴ്സി*ന്റെ സ്ഥാപനത്തിലൂടെ നാടകസമിതിയിലും ഇദ്ദേഹം സജീവമായി. *ഒരാൾ കൂടി കള്ളനായി*, *വിലകുറഞ്ഞ മനുഷ്യൻ*, *യാഗശാല* എന്നിവയായിരുന്നു  കല്പനാ തിയേറ്റേഴ്സിന്റെനാടകങ്ങൾ. പിന്നീട് *സുര്യസോമ തിയേറ്റേഴ്സ്* സ്ഥാപിച്ച ഇദ്ദേഹം മലയാള നാടകരംഗത്തെ ഏറെ ജനപ്രിയ നാടകങ്ങളിലൊന്നായ *കാട്ടുകുതിര*അരങ്ങിലെത്തിച്ചു. *എന്നും പറക്കുന്ന പക്ഷി*, *ആയിരം ചിറകുള്ള മോഹം* എന്നീ നാടകങ്ങളും ഈ സമിതിയുടേതായി അരങ്ങിലെത്തി. *[[കാക്കപ്പൊന്ന്]]* എന്ന നാടകത്തിന് 1963-ൽ കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട്.
## ചലച്ചിത്രം
മലയാളചലച്ചിത്രങ്ങളുടെ തിരക്കഥാരചനയിലും എസ്.എൽ. പുരം സജീവമായിരുന്നു.1967-ൽ *[[അഗ്നിപുത്രി]]*യുടെ രചനയിലൂടെ മലയാളസിനിമയ്ക്ക് ആദ്യമായി നല്ല തിരക്കഥയ്ക്കുള്ള ദേശീയപുരസ്കാരം ലഭിച്ചു. 1965-ൽ *[[ചെമ്മീൻ|ചെമ്മീനു]]*വേണ്ടി സംഭാഷണം എഴുതിക്കൊണ്ടാണ് ചലച്ചിത്രരംഗത്തേക്കുള്ള പ്രവേശം. *[[നെല്ല് (ചലച്ചിത്രം)|നെല്ല്]]*, *[[യവനിക]]*, *[[ഒരു പെണ്ണിന്റെ കഥ]]*, *[[അഴിയാത്ത ബന്ധങ്ങൾ]]*, *[[എന്റെ കാണാക്കുയിൽ]]', [[കുഞ്ഞാറ്റക്കിളികൾ]]* തുടങ്ങി നൂറിലേറെ ചലച്ചിത്രങ്ങളിൽ പ്രവർത്തിച്ചു*.*

## പ്രധാന നാടകങ്ങൾ
*ഒരാൾ കൂടി കള്ളനായി
*വില കുറഞ്ഞ മനുഷ്യർ 
*യാഗശാല
*കാക്കപൊന്ന് 
*അഗ്നിപുത്രി
*കല്ലു കൊണ്ടൊരു പെണ്ണ്
*കാട്ടുകുതിര
## പുരസ്കാരം
*തിരക്കഥയ്ക്കുള്ള ആദ്യ ദേശീയപുരസ്കാരം (1967)
*കേരള സാഹിത്യ അക്കാദമി പുരസ്കാരം (1963)
## എസ്.എൽ. പുരം സദാനന്ദൻ പുരസ്കാരം

ഇദ്ദേഹം മലയാളനാടകത്തിന് നല്കിയ സംഭാവനകളെ മാനിച്ച് 2007 മുതൽ എസ്.എൽ. പുരം സദാനന്ദൻ പുരസ്കാരം നല്കാനാരംഭിച്ചു. മലയാളനാടകരംഗത്ത് നല്കിയ സമഗ്രസംഭാവനകളെ മാനിച്ച് നാടകപ്രതിഭകളെ ആദരിക്കാനാണ് പുരസ്കാരം ഏർപ്പെടുത്തിയത്.
## അവലംബം


വർഗ്ഗം:1926-ൽ ജനിച്ചവർ
വർഗ്ഗം:2005-ൽ മരിച്ചവർ
വർഗ്ഗം:ഏപ്രിൽ 15-ന് ജനിച്ചവർ
വർഗ്ഗം:സെപ്റ്റംബർ 16-ന് മരിച്ചവർ
വർഗ്ഗം:മലയാളനാടകകൃത്തുക്കൾ
വർഗ്ഗം:മികച്ച തിരക്കഥാകൃത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:മികച്ച തിരക്കഥാകൃത്തിനുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ
വർഗ്ഗം:മലയാളനാടകസംവിധായകർ
വർഗ്ഗം:ആലപ്പുഴ ജില്ലയിൽ ജനിച്ചവർ
അന്തരീക്ഷമർദ്ദം

ലഘു|250ബിന്ദു|വിമാനങ്ങളിൽ ഉപയോഗിക്കുന്ന ബാരോമീറ്റർ
വായുവിന്റെ ഭാരം മൂലം ഭൂമിയുടെ ഉപരിതലത്തിൽ അനുഭവപ്പെടുന്ന മർദ്ദമാണ് **അന്തരീക്ഷമർദ്ദം**. ചില ഗ്രഹങ്ങളുടെ പ്രതലത്തിൻമേലുള്ള അന്തരീക്ഷമർദം, ഗുരുത്വാകർഷണം കൊണ്ടാണുണ്ടാകുന്നത്. അന്തരീക്ഷമർദം അളക്കുന്നതിനുള്ള ഉപകരണമാണ് ബാരോമീറ്റർ (Barometer). സമുദ്രനിരപ്പിൽനിന്നുള്ള ഉയരം വർധിക്കുന്തോറും അന്തരീക്ഷമർദം കുറഞ്ഞുവരുന്നു. അന്തരീക്ഷമർദ്ദം അളക്കുന്നതിനുള്ള യൂണിറ്റ് പാസ്കലാണ്.

മർദവും (p) ഉയരവും (h) തമ്മിലുള്ള ബന്ധം സൂചിപ്പിക്കുന്ന സമവാക്യം:

∂p/∂h = -gp........................(A)

ഇതിൽ h-ന്റെ ഒരു ഫലനമാണ് p;h-നെ അപേക്ഷിച്ചുള്ള pയുടെ ആംശിക-അവകലജാങ്കം (partial differential coefficicent) ആണ് (അ);ഴ ഗുരുത്വ ത്വരണവും (gravitatioanl acceleration); P വായുവിന്റെ ഘനത്വവും (density of air).

കൂടുതൽ ഉയരത്തിലേക്കു പോകുന്തോറും വായുവിന്റെ ഘനത്വം കുറയുന്നതിനാൽ മർദവും കുറയുന്നു. വിവിധ സ്ഥലങ്ങളിലെ അന്തരീക്ഷമർദം രേഖപ്പെടുത്തിയ ചാർട്ടുകൾ ഉപയോഗിച്ച് കാലാവസ്ഥാപ്രവചനം സാധിക്കുന്നുണ്ട്.

അന്തരീക്ഷമർദം കുറിക്കുന്നതിനുള്ള സി.ജി.എസ്. (C.G.S) ഏകകം, ഡൈൻ/സെ.മീ.2 ആണ്. വായുവിന്റെ മർദംകൊണ്ട് താങ്ങിനിർത്താൻ കഴിയുന്നത്ര രസ(mercury)നാളത്തിന്റെ നീളവുമായി താരതമ്യപ്പെടുത്തിയും അന്തരീക്ഷമർദം സൂചിപ്പിക്കാം. അന്തരീക്ഷവിജ്ഞാന(Meteorology)ത്തിൽ, മില്ലിബാർ (millibar) എന്ന വ്യുത്പന്ന- ഏകകം (derived unit) ആണ് ഉപയോഗിക്കുന്നത് (1000 മില്ലിബാർ = 1 ബാർ = 106 ഡൈൻ/സെ.മീ.2). 1,013.25 മില്ലിബാറിനെ പ്രമാണ അന്തരീക്ഷമർദം (Standard atmosphere ) ആയി അംഗീകരിച്ചിട്ടുണ്ട്.

വർഗ്ഗം:അന്തരീക്ഷ ഭൗതികശാസ്ത്രം
പാക്കനാർ

പ 

പറയിപെറ്റ പന്തിരു കുലത്തിലെ  ഒമ്പതാമത്തെ പുത്രനാണ്**പാക്കനാർ**. പാക്കനാരെ പറയ സമുദായത്തിൽപെട്ട മാതാപിതാക്കളാണ്‌ എടുത്തുവളർത്തിയതെന്ന് വിശ്വസിക്കപ്പെടുന്നു.

തൃത്താലയിലെ മേഴത്തോൾ അഗ്നിഹോത്രിയുടെ തറവാടായ വേമഞ്ചേരി മനയിൽ നിന്ന് ഒരു വിളിപ്പാട് അകലെയാണ് പാക്കനാർ കോളനി അഥവാ ഈരാറ്റിങ്കൽ പറയ കോളനി. പാക്കനാരുടെ സന്തതി പരമ്പരയിൽ പെട്ടവർ 18 വീടുകളിലായി ഈ കോളനിയിൽ താമസിക്കുന്നു. 

ഈ പ്രദേശത്തെ നമ്പൂതിരിമാരുടെ തലവൻ ആയ ആഴ്വാഞ്ചേരി തമ്പ്രാക്കളെ തമ്പ്രാക്കൾ ആയി വാഴിച്ചത് പാക്കനാർ ആണെന്നു കരുതപ്പെടുന്നു.

പാക്കനാരെ കുറിച്ച് കുണ്ടൂർ നാരായണമേനോന്റെ പ്രശസ്തമായ പാക്കനാർ എന്ന പേരിൽ ഒരു കവിതയുണ്ട്


## പുറത്തേക്കുള്ള കണ്ണികൾ
പാക്കനാർ @ indianfolklore.org 
## അവലംബം


വിഭാഗം:പറയിപെറ്റ പന്തിരുകുലം
രജകൻ

പറയിപെറ്റ പന്തിരു കുലത്തിലെ  രണ്ടാമത്തെയാണ്  **രജകൻ**. വരരുചിയാൽ ഉപേക്ഷിക്കപ്പെട്ട ശിശുവിനെ നിളാതീരത്ത്‌ താമസിച്ചിരുന്ന ഒരു അലക്കുകാരനാണ്‌ എടുത്തുവളർത്തിയതെന്ന് കരുതപ്പെടുന്നു. അഞ്ച് പെണ്മക്കൾ മാത്രമുണ്ടായിരുന്ന ആ അലക്കുകാരൻ തനിക്കു ലഭിച്ച ആൺകുട്ടിയെ സന്തോഷത്തോടെ സ്വീകരിച്ച്‌ രജകൻ എന്ന് നാമകരണവും ചെയ്ത്‌ വളർത്തി എന്നാണ്‌ ഐതിഹ്യം. 

വൈദിക വിദ്യാലയം എന്ന വേദപാഠശാല രജകൻ സ്ഥാപിച്ചു. കടവല്ലൂരിലെ ഈ സ്ഥാപനമാണ് പിന്നീട് വേദപഠനത്തിന്റെ മാറ്റു നോക്കുന്ന പ്രധാന കേന്ദ്രമായ കടവല്ലൂർ അന്യോന്യത്തിന്റെ കേന്ദ്രമായി മാറിയത്. 

രജകനും അദ്ദേഹത്തിന്റെ ഗുരുവായ കുമാരിലഭട്ടനും തമ്മിലുള്ള അഭിപ്രായ വ്യത്യാസങ്ങൾ കാരണം പൂർവ്വമീമാംസ രണ്ട് ശാഖകളായി പിരിഞ്ഞ് രജകന്റെ പ്രഭാകര ചിന്താധാരയും കുമാരിലഭട്ടന്റെ ഭട്ട ചിന്താധാരയും ആയി മാറി. ഭട്ട-ചിന്താധാരയായിരുന്നു കേരളത്തിൽ കൂടുതൽ പ്രചാരത്തിലായത്. കാലക്രമേണ രജകന്റെ വിദ്യാലയം നാമാവശേഷമാവുകവും തൃശ്ശൂർ, തിരുനാവായ വിദ്യാപീഠങ്ങൾ കടവല്ലൂർ അന്യോന്യം ഏറ്റെടുക്കുകയും ചെയ്തു.

വിഭാഗം:പറയിപെറ്റ പന്തിരുകുലം
വടുതല നായർ

പറയിപെറ്റ പന്തിരു കുലത്തിലെ ഒരംഗമാണ്‌ **വടുതല നായർ**. വടുതല നായർ ആയോധനകലകളിൽ പ്രാവീണ്യമുള്ളയാളായിരുന്നുവെന്നും ഇപ്പോഴത്തെ തൃത്താലയിലുള്ള, കുണ്ടൂളി നായർ തറവാട്ടിൽ പെട്ടവരാണ്‌ അദ്ദേഹത്തെ എടുത്തുവളർത്തിയതെന്നുമാണ്‌ പരക്കേയുള്ള വിശ്വാസം.(1)
പറയി പെറ്റ പന്തിരുകുലം കൊട്ടാരത്തില് ശങ്കുണ്ണി രചിച്ച ഐതിഹ്യമാലയിൽ വിശദമായി പ്രതിപാദിച്ചിരിയ്ക്കുന്നു.

## അവലംബം
* https://www.mathrubhumi.com/amp/ernakulam/nagaram/article-1.3580773 

വിഭാഗം:പറയിപെറ്റ പന്തിരുകുലം
വള്ളോൻ

പറയിപെറ്റ പന്തിരു കുലത്തിലെ നാ‍ലാമത്തെ അംഗമായിരുന്നു **വള്ളോൻ''‍'. [[തമിഴ്]] ഭാഷയിലെ സാഹിത്യ ശ്രേഷ്ഠനും [[ദ്രാവിഡർ|ദ്രാവിഡ]] വേദത്തിന്റെ (തിരുക്കുറലിന്റെ) കർത്താവുമായ [[തിരുവള്ളുവർ]] പന്തിരുകുലത്തിലെ വള്ളോൻ ആണെന്നു വിശ്വസിക്കപ്പെടുന്നു. പാരമ്പര്യമായി വള്ളുവർ എഴുതുവാനും വായിക്കുവാനും പഠിപ്പിക്കുന്ന അദ്ധ്യാപകരും ജ്യോതിശാസ്ത്ര വിശാരദരും മന്ത്രവാദികളും വൈദ്യരുമാണ് എന്നതും ''വള്ളോൻ'' തന്നെയാണ് ''വള്ളുവർ'' എന്നതിന് ബലമാകുന്നു. 

'<nowiki/>**വള്ളുവൻ**<nowiki/>' എന്ന പേരു പറഞ്ഞുപഴകി **വള്ളോൻ** ആയതായി കരുതപ്പെടുന്നു. ബഹുമാനസൂചകമായി ചേർക്കുന്ന 'തിരു' എന്ന ധാതുവും ചേർത്ത് ആദരവോടെ അദ്ദേഹത്തെ പാണ്ഡ്യനാട്ടിൽ **'തിരുവള്ളുവർ'''' എന്ന് വിളിച്ചതാവാം എന്ന് കരുതപ്പെടുന്നു. 

വള്ളോനെ വളർത്തിയത് വള്ളക്കാരനായ കാട്ടുമാടനായിരുന്നു എന്നു പറയപ്പെടുന്നു. പക്ഷേ വള്ളുവന് അസാധാ‍രണ പാണ്ഡിത്യം ഉണ്ടായിരുന്നു. ഇദ്ദേഹത്തെ കുറിച്ച് കേരളത്തിൽ അധികം കഥകൾ കേൾക്കാനില്ലാത്തതും അദ്ദേഹത്തിന്റെ ജീവിതം മലയാളനാട്ടിൽ അല്ലായിരുന്നു എൻ മനസിലാക്കാൻ സഹായിക്കുന്നു. ഒരുപക്ഷേ ഇദ്ദേഹം യൗവനാരംഭത്തിൽ ദേശാടനത്തിനു പുറപ്പെട്ടതാവാം. 

വിഭാഗം:പറയിപെറ്റ പന്തിരുകുലം
ഉപ്പുകൂറ്റൻ

പറയിപെറ്റ പന്തിരുകുലത്തിലെ ഒരംഗമാണ്‌ **ഉപ്പുകൊറ്റൻ** (ഉപ്പുകൂട്ടൻ എന്നു൦ പേരുണ്ട്) . വരരുചിയുടെ തീർത്ഥയാത്രക്കിടയിൽ  പൊന്നാനിയിൽ വച്ചാണ്‌ ഉപ്പുകൊറ്റൻ ജനിച്ചതെന്നു കരുതപ്പെടുന്നു. അദ്ദേഹത്തെ എടുത്തുവളർത്തിയത്‌ മുസ്ലിം സമുദായത്തിൽ പെട്ട മാതാപിതാക്കളാണെന്നാണ്‌ കരുതപ്പെടുന്നത്‌(സോഴ്സ്?)

.
അദ്ദേഹത്തിന്റെ ഭ്രാന്തമായ കച്ചവട രീതികളാണ് അദ്ദേഹത്തെ വ്യത്യസ്തനാക്കുന്നത്. പാലക്കാട്ടുനിന്നും പൊന്നാനിയിലേയ്ക്ക്, പൊന്നാനിയിൽ വളരെയേറെ സുലഭമായ ഉപ്പ് കൊണ്ടുവരികയും പകരം പൊന്നാനിയിൽ നിന്നു പാലക്കാട്ടേയ്ക്ക് അവിടെ സുലഭമായിരുന്ന പരുത്തി കൊണ്ടുപോകുകയും ചെയ്ത് ഉപ്പുകൂറ്റൻ വ്യാപാരം ചെയ്തിരുന്നു എന്ന് പറയെപ്പെടുന്നു. മറ്റു പന്തിരുകുല അംഗങ്ങളുടെ ചെയ്തികളെപ്പോലെ വളരെയേറെ താത്വികമായ അർത്ഥങ്ങൾ ഈ വ്യാപാരത്തിൽ കാണാനാകും.
കൊറ്റിന്(അന്നം) ഉപ്പ് വിൽക്കുന്നവൻ ഉപ്പുകൊറ്റൻ

വിഭാഗം:പറയിപെറ്റ പന്തിരുകുലം
പാണനാർ

പറയിപെറ്റ പന്തിരു കുലത്തിലെ  എട്ടാമത്തെ ആൾ ആ‍ണ് **പാണനാർ**.'തിരുവരങ്കത്ത് **പാണനാർ**' എന്ന് അറിയപ്പെടുന്നു. ഇദ്ദേഹത്തെ ഒരു ദരിദ്രനായ പാണനാണ് എടുത്തുവളർത്തിയത്. പാണനാർക്ക് ശിവ-പാർവതിമാരുടെ അനുഗ്രഹം കിട്ടിയിട്ടുണ്ട് എന്നാണ് പറയപ്പെടുന്നത്..

കൈലാസത്തിൽ വെച്ച് ബോധരഹിതനായി വീണ പരമശിവനെ ഉണർത്താൻ നോക്കിയിട്ട് സാധിക്കാത്ത പാർവതി ദേവി ഭൂമിയിൽ അതിനു സാധിക്കുന്ന ഒരാൾ ഉണ്ടെന്നറിഞ്ഞു ഭൂതഗണങ്ങളെ അയക്കുകയും, അവർ സാക്ഷാൽ പാണനാരെ കൈലാസത്തിലേക്ക് കൊണ്ടുപോകുകയും, അദ്ദേഹത്തിന്റെ ഭക്തിസാന്ദ്രമായ ആലാപനത്തിന്റെ ശക്തിയിൽ ശിവൻ ഉണരുകയും ചെയ്തുവെന്നും കഥ. അന്ന് പാണനാർക്ക് ശിവപാർവതിമാരുടെ അനുഗ്രഹം ലഭിച്ചുവെന്നും പറയപ്പെടുന്നു.

തമിഴ്നാട്ടിലെ തിരുച്ചിറപ്പള്ളിക്ക് അടുത്തുള്ള ശ്രീരംഗം ക്ഷേത്രത്തിൽ പാണനാരുടെ പ്രതിഷ്ഠ **<nowiki/>'തിരുപ്പാണർ ആഴ്‌വാർ**' എന്ന പേരിൽ കാണാനാവും. 

തമിഴ് വ്യാകരണ ഗ്രന്ഥമായ **തൊൽക്കാപ്പിയം**,  ശങ്കര കാലഘട്ടത്തിലെ കൃതികളായ അകത്തുനൂറ്, പുറത്തുനൂറ് എന്നിവയിൽ പാണനാരെ കുറിച്ചുള്ള പരാമർശങ്ങളുണ്ട്. കേരളത്തിലെ വടക്കൻ പാട്ടുകളിലും പാണനാരെ കുറിച്ച് പരാമർശിക്കുന്നു.

വിഭാഗം:പറയിപെറ്റ പന്തിരുകുലം
വായില്ലാക്കുന്നിലപ്പൻ

പറയിപെറ്റ പന്തിരു കുലത്തിലെ അവസാനത്തെ അംഗമാണ്‌ **വായില്ലാക്കുന്നിലപ്പൻ**. വായില്ലാത്തവനായിത്തീർന്ന ഈ പുത്രനെ വരരുചി ഒരു മലമുകളിൽ പ്രതിഷ്ഠിച്ചു എന്നാണ്‌ വിശ്വാസം. 

വായില്ലാക്കുന്നിലപ്പൻ ശബ്ദത്തിന്റെയും സംസാരശേഷിയുടേയും ദേവനായും കരുതപ്പെടുന്നു. പന്തിരുകുലത്തിൽ പിന്മുറക്കാർ ഇല്ലാത്തത് വായില്ലാക്കുന്നിലപ്പനു മാത്രമാണ്. പാലക്കാട് ജില്ലയിലെ കടമ്പഴിപ്പുറം എന്ന ഗ്രാമത്തിലെ  വായില്യാംകുന്ന് ക്ഷേത്രത്തിലാണ്വായില്ലാക്കുന്നിലപ്പനെ (വായില്യാംകുന്നപ്പനെ) പ്രതിഷ്ഠിച്ചിരിക്കുന്നതു്. 

### അവലംബം

വിഭാഗം:പറയിപെറ്റ പന്തിരുകുലം
കാരയ്ക്കലമ്മ

പറയിപെറ്റ പന്തിരു കുലത്തിലെ ഏക സ്ത്രീഅംഗമാണ് ‌ **കാരയ്ക്കലമ്മ**. തമിഴകത്തെ പ്രശസ്ത നായനാർ പരമ്പരയിലെ കണ്ണിയെ കേരളത്തിലെ ഐതിഹ്യകഥയിൽ ഉൾച്ചേർത്തതായിരിക്കാം. ഇവർ വെട്ടത്തു നാട്ടിൽ ജീവിച്ചിരുന്ന ഒരു സ്ത്രീയായിരുന്നുവെന്നു കണ്ണമ്പ്ര ഗ്രന്ഥവരി  പറയുന്നു.
## ചരിത്രം
പ്രാചീന നെടുങ്ങനാട്ടിലെ സ്വരൂപിയായിരുന്ന കവളപ്പാറ സ്വരൂപം  പറയിപെറ്റ പന്തിരുകുലത്തിലെ ഏക സ്ത്രീജന്മമായ കാരയ്ക്കലമ്മയുടെ പിന്മുറക്കാരെന്ന് കരുതിവരുന്നു. കവളപ്പാറയെ കൂടാതെ തൃക്കടീരി (കണ്ണന്നൂർ പടസ്വരൂപം), വീട്ടിക്കാട് (കണ്ണമ്പ്ര), വട്ടക്കാവിൽ പെരുമ്പടനായന്മാരും സഹോദരരാണെന്നും കാരക്കലമ്മയുടെ മക്കളാണെന്നും വിശ്വസിച്ചു വരുന്നു. ഈ ഐതിഹ്യപ്പെരുമയുടെ പ്രശസ്തികാരണം പരസ്പരം വിവാഹം കഴിക്കുക പതിവില്ല. കൂടാതെ മേഴത്തോൾ മനയുമായി പുല ആചരിച്ചു വരുന്നു. 

## സാഹിത്യസൂചകം
പരമശിവൻ ഇവരെ അമ്മ എന്ന് വിളിച്ചതിനാലാണ് കാരക്കലമ്മ എന്ന പേർ വന്നതെന്നാണ് ഐതിഹ്യം. മഹാശിവഭക്തയായിരുന്ന ഇവർ ചോള ദേശത്താണ് വസിച്ചിരുന്നത്.
ഭർത്താവായ 'പരമദത്തനൊപ്പം' ഇവർ കാരക്കലിലായിരുന്നു താമസം. ഒരിക്കൽ ഒരു യാത്ര കഴിഞ്ഞെത്തിയ പരമദത്തൻ കാരക്കലമ്മക്ക് രണ്ട് മാമ്പഴം നൽകി. അവരത് വീട്ടിൽ സൂക്ഷിച്ച് വെക്കകയും ചെയ്തു. പിന്നീട് വീട്ടിൽ വന്ന ഒരു ഭിക്ഷക്കാരന് അമ്മ അതിൽ നിന്ന് ഒരു മാമ്പഴം നൽകി. എന്നാൽ പരമദത്തൻ പിന്നീട് ആ മാമ്പഴത്തെ കുറിച്ച് അന്വേഷിച്ചപ്പോൾ അവർ ബാക്കിയുള്ള ഒന്ന് അദ്ദേഹത്തിനും നൽകി. മാമ്പഴത്തിന്റെ സ്വാദ് നന്നായി പിടിച്ച പരമദത്തൻ രണ്ടാമത്തെ മാമ്പഴത്തെ കുറിച്ച് ചോദിച്ചു. ശിവഭക്തയായിരുന്ന അമ്മ അപ്പോൾ തന്നെ ശിവനെ ധ്യാനിച്ച് പ്രത്യക്ഷപ്പെടുത്തി ഒരു മാങ്ങ കൂടെ ചോദിച്ച് വാങ്ങി ഭർത്താവിന് നൽകി. ഇത് കണ്ട പരമദത്തൻ തന്റെ ഭാര്യ ദിവ്യയാണെന്നും അവരുമായി ബന്ധം തുടരുന്നത് പാപമാണെന്നും കരുതി കാരക്കലിൽ നിന്നും നാട് വിട്ട് പോയി. അദ്ദേഹം എത്തിച്ചേർന്നത് പാണ്ഡ്യദേശത്താണ്. അവിടെ അദ്ദേഹം വേറെ വിവാഹം കഴിക്കുകയും പുത്രകളത്ര സമേതം ജീവിക്കുകയും ചെയ്തു.ഇതറിഞ്ഞ കാരക്കലമ്മ സന്യാസം സ്വീകരിച്ച് കൈലാസം പൂകിയെന്നും അവിടെന്ന് ശിവന്റെ നിർദ്ദേശത്താൽ തിരുവാലങ്കാട് എന്ന പ്രദേശത്തേക്ക് വരികയും അവിടെത്തെ ശിവക്ഷേത്രത്തിൽ ശിഷ്ടകാലം കഴിച്ചു എന്ന ഒരു ഐതിഹ്യം ഇന്നുമുണ്ട്.

അവിടെന്ന്  ഇവർ ധാരാളം ശിവസ്തോത്രങ്ങൾ രചിച്ചതായി പറയപ്പെടുന്നു. "ഇരട്ടൈ തിരുമാലൈ"  "തിരുവാലങ്കാട് മൂത്തതിരുപ്പതികം "  "അർപ്പുവതത്തിരുന്താതി" എന്നിവ ഇവരുടെ കൃതികളാണെന്ന് കരുതുന്നു. ശിവനടിയാർ എന്ന സ്ഥാനം നൽകപ്പെട്ടിട്ടുളള 63 ഭക്തരിൽ ഒരാളാണ് കാരക്കലമ്മ .
.

വിഭാഗം:പറയിപെറ്റ പന്തിരുകുലം
വർഗ്ഗം:അറുപത്തിമൂവർ

## അവലംബം
സ്ഥിതിഗണിതം

ഭൗതികമായ ദത്തങ്ങൾ(Data) ശേഖരിക്കുകയും, വർഗ്ഗീകരിച്ച് അപഗ്രഥിക്കുകയും, അതിൽനിന്ന് പൊതുവായ  നിഗമനങ്ങളെടുക്കുകയും ചെയ്യുന്ന ഗണിതശാസ്ത്രശാഖയാണ് **സ്ഥിതിവിവരഗണിതം**  അല്ലെങ്കിൽ **സാംഖ്യികം** (Statistics).

ശാസ്ത്രം, സാങ്കേതികം,വ്യാപാരം, മാനവികം,സാമൂഹികം തുടങ്ങി നിരവധി മേഖലകളിൽ ഈ വിജ്ഞാനം വ്യാപകമായി ഉപയോഗിക്കുന്നു.

## ദത്തം, സമസ്തം, അംശം

ഒരു കൂട്ടം വസ്തുക്കളുടെ അല്ലെങ്കിൽ വ്യക്തികളുടെ ഏതെങ്കിലും ഓരു ഗുണത്തെപ്പറ്റിയുള്ള പ്രാഥമിക അളവുകളാണു **ദത്തം** എന്ന പദംകൊണ്ടുദ്ദേശിക്കുന്നത്.
ഉദാഹരണത്തിന്, ഒരു രാജ്യത്തെ ജനങ്ങളുടെ എണ്ണം, ഒരു പാഠശാലയിലെ ആൺകുട്ടികളുടെയും പെൺകുട്ടികളുടെയും എണ്ണം, ഒരു വ്യാപാരസ്ഥാപനത്തിലെ കച്ചവടച്ചരക്കുകളുടെ ഇനം തിരിച്ച കണക്ക്, ഒരു വ്യവസായശാലയിൽ നിർമിച്ച വസ്ത്തുക്കൾ തുടങ്ങിയവ, ദത്തങ്ങളായി പരിഗണിക്കാവുന്നവയാണ്.

ഇപ്രകാരം, പഠനവിഷയമായ വസ്തുക്കളൂടെ അല്ലെങ്കിൽ വ്യക്തികളുടെ മുഴുവൻ കൂട്ടത്തെ **സമസ്തം** (Population / Universe) എന്നു പറയുന്നു. 

ചില സന്ദർഭങ്ങളിൽ, വസ്തുക്കളൂടെ അല്ലെങ്കിൽ വ്യക്തികളുടെ കൂട്ടത്തെ മുഴുവൻ നേരിട്ടുകണ്ട് പഠിക്കുവാൻ കഴിയുകയില്ല. അത്തരം സന്ദർഭങ്ങളിൽ, അവയുടെ ഒരു **അംശം** (Sample) സമസ്തത്തിന്റെ ഒരു പ്രതിനിധിയായി എടുത്തു വിശകലനം ചെയ്ത്, സമസ്തത്തിന്റെ ഗുണങ്ങളെപ്പറ്റി പൊതുനിഗമനങ്ങളിലെത്താൻ കഴിയും. ഈ സാംഖ്യികശാഖയാണ് **ആഗമനസാംഖ്യികം** (Inductive Statistics). ഇത്തരം നിഗമനങ്ങൾ പൂർണ്ണസത്യങ്ങളാണെന്നു പറയാനാവാത്തതിനാൽ, **സംഭാവ്യത** (Probability) യിലാണു നിഗമനങ്ങൾ പ്രസ്താവിക്കപ്പെടുന്നത്.

മറിച്ച്,  സമസ്തം മുഴുവനായിപ്പരിഗണിച്ച്, നിഗനമങ്ങളെടുക്കുന്ന ശാഖ, **വിവരണസാംഖ്യികം / നിഗമനസാഖ്യികം** (Descriptive / Deductive Statistics) എന്നറിയപ്പെടുന്നു.

## അവലംബങ്ങൾ
# ദി അമേരിക്കൻ ഹെറിറ്റേജ് സയൻസ് ഡിൿഷണറി.
# സ്റ്റാറ്റിസ്റ്റിക്സ്; മുറേ സ്പീജൽ ആന്റ് ലാറി സ്റ്റീഫെൻസ്; ഷാംസ് ഔട്ട് ലൈൻ സിരീസ്, മൿഗ്രോ-ഹിൽ

വർഗ്ഗം:സ്ഥിതിഗണിതം
ബിന്ദുസാരൻ

മൗര്യ സാമ്രാജ്യത്തിലെ രണ്ടാമത്തെ ചക്രവർത്തിയായിരുന്നു **ബിന്ദുസാരൻ** (ജനനം: ക്രി.മു. 320, ഭരണകാലം: ക്രി.മു. 298 - ക്രി.മു. 272). ചന്ദ്രഗുപ്ത മൗര്യൻ ആയിരുന്നു ബിന്ദുസാരന്റെ മുൻഗാമി. ബിന്ദുസാരന്റെ ഭരണകാലത്ത് സാമ്രാജ്യം തെക്കോട്ട് വികസിച്ചു. സുമനൻ, അശോകൻ എന്നിങ്ങനെ രണ്ട് ആണ്മക്കളാണ് ബിന്ദുസാരന് ഉണ്ടായിരുന്നത്. ഇവർ തക്ഷശില, ഉജ്ജയിൻ എന്നിവിടങ്ങളിലെ ഭരണാധികാരികളായിരുന്നു. ഗ്രീക്കുകാർ ബിന്ദുസാരനെ അമിത്രോകോട്ടസ്‌, അഥവാ അല്ലിട്രോച്ചേഡസ് എന്ൻ വിളിച്ചു. സംസ്കൃത പദമായ 'അമിത്രഘട്ട' (ശത്രുക്കളുടെ നിഗ്രഹകൻ) എന്ന പദത്തിന്റെ ഗ്രീക്ക് തർജ്ജിമയാണ് ഇത്.

## ജീവിതം
ചന്ദ്രഗുപ്തന്റെയും ദുർധരയുടെയും മകനായ ബിന്ദുസാരൻ ഭരണമേറ്റപ്പോൾ സാമ്രാജ്യം ഇന്നത്തെ വടക്കേ ഇന്ത്യ, മദ്ധ്യ ഇന്ത്യ, കിഴക്കേ ഇന്ത്യ എന്നിവിടങ്ങളും അഫ്ഗാനിസ്ഥാൻ, ബലൂചിസ്ഥാൻ എന്നിവയുടെ ഭാഗങ്ങളും ചേർന്നതായിരുന്നു. ബിന്ദുസാരൻ ഇന്ത്യയുടെ തെക്കൻ ഭാഗത്തേയ്ക്ക് (ഇന്നത്തെ കർണ്ണാടക പ്രദേശം) സാമ്രാജ്യം വ്യാപിപ്പിച്ചു. പതിനാറ് രാജ്യങ്ങളെ ആക്രമിച്ച് കീഴടക്കി ബിന്ദുസാരൻ ഇന്ത്യൻ ഉപഭൂഖണ്ഡത്തിന്റെ മിക്കഭാഗവും തന്റെ ഭരണത്തിനു കീഴിലാക്കി. (രണ്ട് സമുദ്രങ്ങൾക്ക് ഇടയ്ക്കുള്ള ഭൂമി ബിന്ദുസാരൻ പിടിച്ചടക്കിയെന്ന് - ബംഗാൾ ഉൾക്കടൽ, അറബിക്കടൽ എന്നിവയ്ക്ക് ഇടയ്ക്കുള്ള പ്രദേശം - പറയപ്പെടുന്നു). ബിന്ദുസാരൻ സൗഹൃദ രാജ്യങ്ങളായ ചോളർ‍, പാണ്ഡ്യർ, ചേരർ എന്നിവരെ ആക്രമിച്ചില്ല. ഈ തെക്കൻ രാജ്യങ്ങൾ ഒഴിച്ചാൽ കലിങ്കം (ഇന്നത്തെ ഒറീസ്സ) മാത്രമായിരുന്നു ഇന്ത്യൻ ഉപഭൂഖണ്ഡത്തിലെ ബിന്ദുസാരന്റെ സാമ്രാജ്യത്തിൽ ഉൾപ്പെടാത്ത രാജ്യം. ബിന്ദുസാരന്റെ ഭരണത്തിൻ കീഴിൽ ഉജ്ജയിനിന്റെ ഭരണാധികാരിയായിരുന്ന മകൻ അശോകൻ പിന്നീട് കലിങ്കം പിടിച്ചടക്കി. 

പിതാവായ ചന്ദ്രഗുപ്തന്റെയോ മകനായ അശോകന്റെയോ ജീവിതത്തെ അപേക്ഷിച്ച് ബിന്ദുസാരന്റെ ജീവിതത്തെക്കുറിച്ച് അധികം രേഖകളില്ല. ചാണക്യൻ ബിന്ദുസാരന്റെ ഭരണകാലത്ത് പ്രധാനമന്ത്രിയായിരുന്നു. ബിന്ദുസാരന്റെ ഭരണകാലത്ത് തക്ഷശിലയിലെ ജനങ്ങൾ രണ്ടുപ്രാവശ്യം കലാപം നടത്തി. 

സെല്യൂസിഡ് സാമ്രാജ്യം (ദീമാക്കസ് തുടങ്ങിയവർ), ഈജിപ്ത് തുടങ്ങിയ രാജ്യങ്ങളിൽ നിന്നുള്ള സ്ഥാനപതികൾ ബിന്ദുസാരന്റെ കൊട്ടാരം സന്ദർശിച്ചു. ഹെല്ലനിക ലോകവുമായി  ബിന്ദുസാരൻ നല്ല ബന്ധം പുലർത്തി. ബിന്ദുസാരന്റെ പിതാവായ ചന്ദ്രഗുപ്ത മൗര്യൻ ഒരു ജൈനമത വിശ്വാസിയായിരുന്നെങ്കിലും ബിന്ദുസാരൻ അജീവിക (എല്ലാവരുടെയും സമത്വം പ്രചരിപ്പിക്കുന്ന ഒരു ഹിന്ദുമത ശാഖ)  വിശ്വാസിയായിരുന്നു 

ബിന്ദുസാരൻ ക്രി.മു. 272-ൽ അന്തരിച്ചു. (ചില രേഖകൾ പ്രകാരം ബിന്ദുസാരന്റെ മരണം ക്രി.മു. 268-ൽ ആണ്). ബിന്ദുസാരനു ശേഷം ബി.സി.ഇ. 273-ൽ‌ മകനായ അശോകൻ കിരീടധാരിയായി.

## അവലംബം
 

വർഗ്ഗം:മൗര്യസാമ്രാജ്യത്തിലെ ചക്രവർത്തിമാർ
ആശ്രമങ്ങൾ

ഹിന്ദുധർമ്മമനുസരിച്ച് മനുഷ്യൻ അനുഷ്ടിക്കേണ്ട ജീവിതഘട്ടങ്ങളെയാണ് ആശ്രമങ്ങൾ എന്നു പറയുന്നത്. ആശ്രമധർമ്മങ്ങൾ സാമൂഹ്യമായി ജീവിക്കുവാൻ ആഗ്രഹിക്കുന്നവർക്ക് വിധിക്കപ്പെട്ടിട്ടുള്ള അനുഷ്ടാനമാർഗങ്ങളാണ്.  ഒന്നിനു പുറകേ ഒന്നായി അനുഷ്ടിക്കേണ്ട ഈ ആശ്രമങ്ങൾ നാലെണ്ണമാണ്.
*ബ്രഹ്മചര്യം - ജീവിതത്തെ ആദ്യവർഷങ്ങളിൽ ലഘുജീവിതം നയിച്ച് വിദ്യാഭ്യാസം നടത്തുക.
*ഗൃഹസ്ഥം - വിവാഹിതനായി കുടുംബജീവിതം നയിക്കുക
*വാനപ്രസ്ഥം - കാട്ടിലോ ഗൃഹത്തിന് പുറത്തോ വസിച്ച് ധ്യാനത്തിലേർപ്പെടുക
*സന്യാസം - സർവവും ഉപേക്ഷിച്ച് സന്യാസിയായി മാറുക

ബ്രാഹ്മണർ, ക്ഷത്രിയർ, വൈശ്യർ എന്നീ വർണ്ണങ്ങളിലെ പുരുഷന്മാരുക്കു മാത്രമേ വേദപഠനത്തിനുള്ള സ്വാതന്ത്ര്യം ഉണ്ടായിരുന്നുള്ളു.  അതുകൊണ്ട് മറ്റുള്ളവർ ഈ ആശ്രമങ്ങളീൽ പങ്കാളികളായിരുന്നില്ല. സ്ത്രീകൾക്ക് വേദപഠനം നിഷിദ്ധമായിരുന്നതിനാൽ അവർ അവരുടെ ഭർത്താവിന്റെ ആശ്രമം പിന്തുടരണം എന്നാണ് നിഷ്കർഷ‌. 

ബുദ്ധ-ജൈന ചിന്തകൾ കൂടുതൽ ജനകീയമാകുന്ന കാ‍ലയളവിലാണ് ബ്രാഹ്മണർ ഈ ആശ്രമവ്യവസ്ഥ രൂപപ്പെടുത്തിയെടുത്തത്.‌ ആശ്രമങ്ങളേയും ചാതുർവർണ്ണ്യവ്യവസ്ഥിതിയേയും ചേർത്ത് വർണ്ണാശ്രമധർമ്മങ്ങൾ എന്ന് പ്രയോഗിക്കാറുണ്ട്.
## ഇതും കാണുക
*ചാതുർവർണ്ണ്യം

## അവലംബം


വിഭാഗം:ഹൈന്ദവാചാരങ്ങൾ
വർഗ്ഗം:ആശ്രമാവസ്ഥകൾ
പൂരം

**[[പൂരോൽസവം|പൂരം]]** ഉത്തര കേരളത്തിൽ രണ്ടാമത്തെ വസന്തോത്സവം എന്ന നിലയിൽ പൂരം ആഘോഷിക്കുന്നു.. 

**പൂരം** അല്ലെങ്കിൽ "വേല" എന്നത് മദ്ധ്യകേരളത്തിലെ ഭഗവതി ക്ഷേത്രങ്ങളിൽ മകരക്കൊയ്ത്തിനു ശേഷം വർഷം തോറും നടത്തിവരുന്ന ഒരു ആഘോഷമാണ്.

## പ്രധാനപ്പെട്ട വേല/പൂരങ്ങൾ

*തൃശൂർ പൂരം
*ശ്രീ നാലുശേരികാവ് പൂരം/എളമ്പുലാശേരി
*്പുച്ചിറ പൂരം
*കണ്ണിയാർകാവ് പൂരം പൊമ്പറക്ക്
*ആറാട്ടുപുഴ പൂരം
*ഉത്രാളിക്കാവ് പൂരം/ വേല
*കുറ്റിയങ്കാവ് പൂരം
*ചിനക്കത്തൂർ പൂരം
*വൈരംങ്കോട് വേല
*നെന്മാറ-വല്ലങ്ങി വേല
*അന്തിമഹാകാളൻ കാവു വേല
*മണ്ണാർക്കാട് പൂരം
*പള്ളളിക്കുറുപ്പ് പൂരം
*താണിക്കുടം പൂരം
*പരിയാനമ്പറ്റ പൂരം
*പാർക്കാടി പൂരം
*കണ്ണമ്പ്ര വേല
*കാവശ്ശേരി പൂരം
*തിരുനക്കര പൂരം (കോട്ടയം പൂരം)
*കൊല്ലം പൂരം
*പുതിയങ്കം-കാട്ടുശ്ശേരി വേല
*തിരുമാന്ധാംകുന്ന് പൂരം
*മച്ചാട്ട് വേല
*ആര്യങ്കാവ് പൂരം
*മുലയംപറമ്പത്തുകാവ് പൂരം
*മുളയങ്കാവ് പൂരം
*വായില്യാംകുന്ന് പൂരം
*ചേറമ്പറ്റക്കാവ് പൂരം
*ചിറങ്കര പൂരം
*പാലക്കൽ വേല
*തൂത വേല
*പുത്തനാൽക്കൽ വേല
*ചേരാമംഗലം വേല
*കുടപ്പാറ പൂരം
*എളനാട് വേല
*കോഴിമാമ്പറമ്പ് പൂരം
*വാഴാലിക്കാവ് വേല
*പന്തല്ലൂർ പൂരം
*കാട്ടകാമ്പാൽ പൂരം
*ചേറമ്പറ്റക്കാവ് പൂരം
*കുളത്തൂപ്പുഴ പൂരം
*അക്കികാവ് പൂരം

## അവലംബം

വിഭാഗം:ആഘോഷങ്ങൾ
വർഗ്ഗം:കേരളത്തിലെ വിനോദസഞ്ചാരം
പൂരം (വിവക്ഷകൾ)

**പൂരം** എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
*പൂരം - ആഘോഷം
*പൂരം (നക്ഷത്രം)
*പൂരം (പലഹാരം)
*പൂരം നെടുമുടി വേണു സംവിധാനം ചെയ്ത മലയാള ചലച്ചിത്രം
ആശ്രമം (വിവക്ഷകൾ)

**ആശ്രമം** എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
*ആശ്രമം (ഭവനം) - സന്യാസിമാരുടെ ഭവനം
*ആശ്രമങ്ങൾ - ഹിന്ദുമതവിശ്വാസികൾ അനുഷ്ടിക്കേണ്ട ജീവിതഘട്ടങ്ങൾ
പത്ഥ്യാവക്‌ത്രം

ഒരു സംസ്കൃത വൃത്തമാണ്‌ **പത്ഥ്യാവക്ത്രം**. അനുഷ്ടുപ്പ് ഛന്ദസ്സിലെ വിലക്ഷണ വൃത്തങ്ങളിൽ ഒന്നാണിത്. മറ്റുള്ള വൃത്തങ്ങൾ വക്ത്രം, ചപലാവക്ത്രം, വിപരീതപത്ഥ്യാവക്ത്രം, ഭവിപുല, മവിപുല, രവിപുല, നവിപുല, തവിപുല എന്നിവയാണ്.

## ലക്ഷണം

വിഷമപാദങ്ങളിൽ വക്ത്രത്തിന്റെ ലക്ഷണം തന്നെ.സമപാദങ്ങളിൽ ഒന്നാമക്ഷരം കഴിഞ്ഞുള്ള ഗണത്തിന്‌ വക്ത്രത്തിനുള്ള നിയമം തന്നെ ചെയ്തുകൊണ്ട് നാലാമക്ഷരത്തിനു മേലുള്ള ഗണം മാത്രം യഗണത്തിനു പകരം ജഗണമാക്കിയാൽ അത് പത്ഥ്യാവക്‌ത്രമാകും.
## ഉദാഹരണം

വിളക്കൊന്നു തെളിക്കാം ഞാൻ
വെളിച്ചം ഹൃദി നല്കിടൂ
ലളിതാംബികേ മനസ്സിൽ
തെളിഞ്ഞു വരണേ സദാ
ഊർജ്ജ സം‌രക്ഷണ നിയമം

ഊർജ്ജം നിർമ്മിയ്ക്കുവാനോ നശിപ്പിയ്ക്കുവാനോ സാധ്യമല്ല.അത് ഒരു രൂപത്തിൽ നിന്നു മറ്റൊരു രൂപത്തിലേയ്ക്ക് മാറ്റുവാനേ കഴിയൂ.ഇതാണ്‌ **ഊർജ്ജ സം‌രക്ഷണ നിയമം**. ഉദാഹരണത്തിന്, ഒരു ഡൈനാമിറ്റ് ദണ്ഡിന്റെ സ്ഫോടനത്തിൽ അതിന്റെ രാസോർജ്ജം ഗതികോർജ്ജമായി പരിവർത്തനപ്പെടുത്തുവാൻ കഴിയും. താപഭൗതികത്തിലെ ഒന്നാം സിദ്ധാന്തം ഈ നിയമത്തിന്റെ ഒരു വകഭേദമാണ്‌.

അനശ്വരമായ ചലനമുള്ള ഒരു യന്ത്രസംവിധാനം സാദ്ധ്യമല്ല എന്നതാണ് ഈ നിയമത്തിന്റെ ഒരു പരിണതഫലം.
## ചരിത്രം
പ്രാചീന ഗ്രീസിലെ ഥേൽ‍സിന്റെ കാലം മുതൽക്കേ പ്രപഞ്ചത്തിലെ ചില ഘടകങ്ങളെങ്കിലും സം‌രക്ഷിയ്ക്കപ്പെട്ടിരിയ്ക്കുന്നുവെന്ന് ചിന്തകർ കരുതിയിരുന്നു.1638-ൽ ഗലീലിയോ ഒരു സാധാരണ പെൻഡുലത്തിന്റെ ചലനം മൂലമുണ്ടാകുന്ന ഊർജ്ജവ്യതിയാനങ്ങളെക്കുറിച്ച് വ്യക്തമാക്കി.1676-1689 കാലഘട്ടത്തിൽ ലെബ്നിസാണ്‌ ഈ നിയമത്തിന്‌ ഗണിതശാസ്ത്രാടിസ്ഥാനം നൽകിയത്. 
ന്യൂട്ടോണിയൻ ഫിസിക്സിലും ഈ സിദ്ധാന്തത്തിന്‌ വ്യക്തമായ തെളിവുകൾ ഉണ്ട്.

## താപഭൗതികത്തിലെ ഒന്നാം നിയമം

:\delta Q = \mathrm{d}U + \delta W\,, അഥവാ, \mathrm{d}U = \delta Q - \delta W\,,

* \delta Q -സിസ്റ്റത്തിനു നൽകിയ താപോർജ്ജം
* \delta W-ചെയ്ത പ്രവൃത്തി
* \mathrm{d}U -internal energy യിലുണ്ടായ വ്യതിയാനം

വർഗ്ഗം:ഭൗതികശാസ്ത്രം
വർഗ്ഗം:സംരക്ഷണ നിയമങ്ങൾ
പുതുക്കാട് ഗ്രാമപഞ്ചായത്ത്

തൃശ്ശൂർ ജില്ലയിലെ മുകുന്ദപുരം താലൂക്കിലെ പ്രധാനപ്പെട്ട പട്ടണങ്ങളിലൊന്നാണ് പുതുക്കാട്. ദേശീയപാത 544 ഇതുവഴിയാണ് കടന്നു പോകുന്നത്. ദേശീയപാത 544-ന്‌ അരികിൽ ആമ്പല്ലൂരിനും കൊടകരക്കും ഇടക്കാണ്** പുതുക്കാട്** സ്ഥിതി ചെയ്യുന്നത്. കേരളത്തിലെ ഓടു വ്യവസായത്തിന്റെ പ്രധാന ഒരു മേഖലയാണ് പുതുക്കാട്' . ഇവിടെ ഒരു പാട് ഓട്ടു കമ്പനികൾ സ്ഥിതി ചെയ്യുന്നുണ്ട്. തൊറവ്, ചെങ്ങാലൂർ എന്നീ വില്ലേജുകളിലായി വ്യാപിച്ചുകിടക്കുന്ന പുതുക്കാട് ഗ്രാമപഞ്ചായത്തിന് 15.41 ചതുരശ്രകിലോമീറ്റർ വിസ്തീർണ്ണമുണ്ട്. 15 വാർഡുകളാണ് പുതുക്കാട് പഞ്ചായത്തിലുള്ളത്. 

## അതിരുകൾ
കിഴക്ക്-വരന്തരപ്പിള്ളി ഗ്രാമപഞ്ചായത്ത്

വടക്ക്-അളഗപ്പനഗർ, നെന്മണിക്കര ഗ്രാമപഞ്ചായത്തുകൾ

പടിഞ്ഞാറ്-നെന്മണിക്കര ഗ്രാമപഞ്ചായത്ത്

തെക്ക്-പറപ്പൂക്കര ഗ്രാമപഞ്ചായത്ത്

## വാർഡുകൾ
#വടക്കേ തൊറവ്  	
#പുതുക്കാട് 	
#കാഞ്ഞൂർ 	 
#കണ്ണമ്പത്തൂർ 	
#സ്നേഹപുരം 	
#മാട്ടുമല 	
#ശാന്തി നഗർ 	
#സൂര്യ ഗ്രാമം 	
#ചെങ്ങാലൂർ 	
#എസ്. എൻ. പുരം 	 
#രണ്ടാം കല്ല്‌ 	
#ചക്കോച്ചിറ 	
#കുറുമാലി 	 
#തെക്കേ തൊറവ് 	
#ബ്ലോക്ക്‌ ഓഫീസ്

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:തൃശ്ശൂർ ജില്ലയിലെ ഗ്രാമപഞ്ചായത്തുകൾ
സോഫ്റ്റ്‌വെയർ വിഭാഗങ്ങളുടെ പട്ടിക

കമ്പ്യൂട്ടർ സോഫ്റ്റ്‌വെയറുകളെ അവയുടെ ഉപയോഗമനുസരിച്ച് വിവിധ വിഭാഗങ്ങളായി തരം തിരിക്കാം. സോഫ്റ്റ്‌വെയറുകളുടെ ഉപയോഗവും അത് പ്രയോഗിക്കുന്ന മേഖലകളുമാണ് വർഗ്ഗീകരണ്ണത്തിന്റെ അടിസ്ഥാനം. അത്തരം വിഭാഗങ്ങളുടെ ഒരു പട്ടികയാണിവിടെ.
## ആപ്ലികേഷൻ സോഫ്റ്റ്‌വെയറുകൾ

### ബിസിനസ്  സോഫ്റ്റ്‌വെയറുകൾ
* ധനകാര്യം
** അക്കൗണ്ടിങ്ങ്
** മാനവ വിഭവം
** ചെലവ് അപഗ്രഥനം
* ഉപയോക്തൃ ബന്ധ കൈകാര്യം
* ഭരണം
* ഓഫീസ് സോഫ്റ്റ്‌വെയർ
** 
** 
* ഡെസ്ക് റ്റോപ് പബ്ലിഷിങ്

### ഡാറ്റ  സോഫ്റ്റ്‌വെയറുകൾ
* സിഡികോപ്പി ചെയ്യുവാനുള്ള സോഫ്റ്റ്‌വെയർ
* ഫയൽ ആർക്കൈവർ
* സിഡി എഴുതാനുള്ള സോഫ്റ്റ്‌വെയർ
** 
* ഫയൽ മാനേജർ

### ഗ്രാഫിക്സ് സോഫ്റ്റ്‌വെയറുകൾ

* 3D കമ്പ്യൂട്ടർ ഗ്രാഫിക്സ് സോഫ്റ്റ്‌വെയർ
* റാസ്റ്റർ ഗ്രാഫിക്സ് എഡിറ്റർ
** 
* ഗ്രാഫിക്സ് സ്യൂട്ട്
* ചിത്ര ദർശിനികൾ
* വെക്റ്റർ ഗ്രാഫിക്സ് എഡിറ്റർ

### ഇന്റർനെറ്റ് സോഫ്റ്റ്‌വെയറുകൾ
* ബുക്കിങ്ങ് സിസ്റ്റം
* ഇൻസ്റ്റന്റ് മെസേജിംഗ്
** 
* ഈമെയിൽ ക്ലയന്റ്
* എഫ്.സി.പി ക്ലയന്റ്
* എച്ച്.ടി.എം.എൽ എഡിറ്റർ
* ഐ.ആർ.സി ക്ലയന്റ്
* ഇന്റർനെറ്റ് സ്യൂട്ട്
* ഓഫ്‌ലൈൻ ബ്രൗസർ
* വെബ് ബ്രൗസർ
** വെബ് ബ്രൗസറുകളുടെ പട്ടിക
** 
** 
** 

### മൾട്ടിമീഡിയ സോഫ്റ്റ്‌വെയറുകൾ
* ചലച്ചിത്ര ദർശിനികൾ
* ചലച്ചിത്ര തിരുത്തൽ
** ചലച്ചിത്ര തിരുത്തൽ ഉപാധികൾ
* ശബ്ദ ശ്രവണ സോഫ്റ്റ്‌വെയർ
** 
* ശബ്ദ തിരുത്തൽ സോഫ്റ്റ്‌വെയർ
** 

### കുട്ടികൾക്കുള്ള സോഫ്റ്റ്‌വെയറുകൾ
* വീഡിയോ ഗെയിമുകൾ

### സുരക്ഷ സോഫ്റ്റ്‌വെയറുകൾ
* ആന്റിവൈറസ്
* ഫയർ‌വോൾ
* എൻക്രിപ്ഷൻ
** ഡിസ്ക് എൻക്രിപ്ഷൻ
* രഹസ്യവാക്ക് ക്രാക്കിങ്ങ്/വീണ്ടെടുക്കൽ/ഓഡിറ്റിങ്ങ്

## സിസ്റ്റം സോഫ്റ്റ്‌വേറുകൾ
* സിസ്റ്റം ഒപ്റ്റിമൈസർ
* ടാസ്ക്ക് മാനേജർ
* പണിയിട പരിസ്ഥിതി
** 
* ജാലക സംവിധാനം
* ജാലകീകരണ വ്യവസ്ഥകൾ
### ഓപ്പറേറ്റിങ്ങ് സിസ്റ്റങ്ങൾ
* ഓപ്പറേറ്റിങ്ങ്‌ സിസ്റ്റം
* 
* 
** 
** 
** 
** 
* 
* 
* 
* 
* 
** 
** 

## പ്രോഗ്രാമിംഗ് ഉപകരണങ്ങൾ
* ബഗ് ട്രാക്ക്ര്
* കംപൈലർ
* ഡീബഗ്ഗർ
* മൊബൈൽ പ്രോഗ്രാമിംഗ് ഉപകരണങ്ങൾ
** ആൻഡ്രോയ്ഡ് പ്രോഗ്രാമിംഗ് ഉപകരണങ്ങൾ
** ഐഫോൺ പ്രോഗ്രാമിംഗ് ഉപകരണങ്ങൾ
** ബ്ലാക്ക്ബെറി പ്രോഗ്രാമിംഗ് ഉപകരണങ്ങൾ

വിഭാഗം:പട്ടികകൾ

വർഗ്ഗം:സോഫ്റ്റ്‌വെയർ
ഒല്ലൂർ

തൃശ്ശൂർ ജില്ലയിലെ പ്രധാനപ്പെട്ട പട്ടണങ്ങളിലൊന്നാണ് **ഒല്ലൂർ**. ദേശീയപാത 544 ഇതുവഴിയാണ് കടന്നു പോകുന്നത്. ദേശീയപാത 544 ൽ തൃശ്ശൂരിനും ആമ്പല്ലൂരിനും ഇടക്കാണ് ഒല്ലൂർ സ്ഥിതി ചെയ്യുന്നത്. കേരളത്തിലെ ഓട്ടു വ്യവസായത്തിന്റെ ഒരു പ്രധാന മേഖലയാണ് ഒല്ലൂർ. ഇവിടെ നിരവധി ഓടു നിർമ്മാണ സ്ഥാപനങ്ങൾ സ്ഥിതി ചെയ്യുന്നുണ്ട്. തൃശ്ശുരിൽ നിന്നും എറണാകുളത്തേക്ക് പോകുന്ന വഴിയിലുള്ള ദേശീയപാത 544 ലെ ഒരു പ്രധാന പട്ടണമാ‍ണ് ഒല്ലൂർ.
ദേശീയപാത 544 വിട്ട് തൃശ്ശുരിലേക്ക് തിരിയുന്നത് ഒല്ലൂരിൽ വച്ചാണ്‌.  

## പ്രധാന സ്ഥാപനങ്ങൾ

* SIDCO മേജർ ഇൻഡസ്ട്രിയൽ എസ്റ്റേറ്റ് 
*ഒല്ലൂർ ദുർഗ്ഗാദേവി അമ്പലം
* ഒല്ലൂർമാലാഖയുടെ പള്ളി
* ഒല്ലൂർ കുരിശുപള്ളി
* മുടപ്പിലാവ് അമ്പലം
* വിന്സന്റിപോൾ ഹോസ്പിറ്റൽ
* ടോംബ് ഓഫ് ഏവുപ്രാസിയമ് 

## ഒല്ലൂർ മാലാഖയുടെ പെരുന്നാൾ
ഒല്ലൂർ റാഫെൽ മാലാഖയുടെ തിരുന്നാൾ എല്ലാ വർഷവും ഒക്ടോബർ 23,24 തീയതികളിൽ ആഘോഷപൂർവം കൊണ്ടടുന്നു.ഈ ആഘോഷം 8 ദിവസം നീണ്ടുനിൽക്കുന്നു.
നെല്ലൂർ

തൃശ്ശൂർ ജില്ലയിലെ പ്രധാനപ്പെട്ട പട്ടണങ്ങളിലൊന്നാണ് **നെല്ലായി**. ദേശീയപാത 544 ഇതുവഴിയാണ് കടന്നു പോകുന്നത്. ദേശീയപാത 544 ൽ ആമ്പല്ലൂരിനും , കൊടകരക്കും ഇടയിലാണ് ആണ്  നെല്ലായി  സ്ഥിതി ചെയ്യുന്നത്. കേരളത്തിലെ ഓട്ടു വ്യവസായത്തിന്റെ പ്രധാന ഒരു മേഖലയാണ്  നെല്ലായി ഇവിടെ ഒരു പാട് ഓടു നിർമ്മാണ സ്ഥാപനങ്ങൾ സ്ഥിതി ചെയ്യുന്നുണ്ട്. തൃശ്ശുരിൽ നിന്നും എറണാകുളത്തേക്ക് പോകുന്ന വഴിയിലുള്ള ദേശീയപാത 544 ലെ ഒരു പ്രധാന പട്ടണമാ‍ണ് നെല്ലായി.

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
അളഗപ്പനഗർ ഗ്രാമപഞ്ചായത്ത്

തൃശ്ശൂർ ജില്ലയിലെ കൊടകര ബ്ലോക്ക് പഞ്ചായത്തിലാണ് **അളഗപ്പനഗർ ഗ്രാമപഞ്ചായത്ത്** സ്ഥിതി ചെയ്യുന്നത്. ദേശീയപാത 544 കടന്നു പോകുന്ന വഴിയിലെ പുതുക്കാടിന് തൊട്ടുസമീപം സ്ഥിതി ചെയ്യുന്ന ചെറിയ ഒരു ഗ്രാമമാണ് അളഗപ്പനഗർ. കേരളത്തിലെ ഓട്ടു വ്യവസായത്തിന്റെ പ്രധാന ഒരു മേഖലയാണ് അളഗപ്പനഗർ. ഇവിടെ ഒരു പാട് ഓടു നിർമ്മാണ സ്ഥാപനങ്ങൾ സ്ഥിതി ചെയ്യുന്നുണ്ട്. അളഗപ്പനഗർ ഗ്രാമത്തിൽ സ്ഥിതി ചെയ്യുന്ന ഒരു പ്രധാന വിദ്യാഭ്യാസസ്ഥാപനമാണ് ത്യാഗരാജാർ പോളിടെൿനിക്. അളഗപ്പനഗർ പഞ്ചായത്ത് ഓഫീസ് കെട്ടിടം വെണ്ടോർ ആണ് സ്ഥിതി ചെയ്യുന്നത്.

## ചരിത്രം
പ്രശസ്ത വിദ്യാഭ്യാസ പണ്ഡിതനായിരുന്ന ഡോ. അളഗപ്പചെട്ട്യാരുടെ സ്മരണാർത്ഥമാണ് ഈ ഗ്രാമത്തിന് അളഗപ്പനഗർ എന്നു പേരിട്ടത്. 
## വാർഡുകൾ
#ആമ്പല്ലൂർ  	 
#വെണ്ടോർ വെസ്റ്റ്‌ 	
#വെണ്ടോർ നോർത്ത് 	
#വെണ്ടോർ‍ സെൻറർ‍ 	 
#മണ്ണംപേട്ട 	
#വട്ടണാത്ര 	
#പച്ചളിപ്പുറം 	
#പാലക്കുന്ന് 	
#പയ്യാക്കര 	
#വരാക്കര 	 
#കാളക്കല്ല് 	 
#പൂക്കോട് 	 
#പൂക്കോട് വെസ്റ്റ് 	
#തെക്കേക്കര 	 
#വളഞ്ഞൂപ്പാടം 	
#ചുങ്കം 	 
#അളഗപ്പനഗർ

## അവലംബം
*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:തൃശ്ശൂർ ജില്ലയിലെ ഗ്രാമപഞ്ചായത്തുകൾ
ജോണി ഡെപ്പ്

**ജോൺ ക്രിസ്റ്റഫർ "ജോണി" ഡെപ്പ് II** ഒരു അമേരിക്കൻ ചലച്ചിത്ര നടനാണ് (ജനനം ജൂൺ 9 1963) .  സ്വീനി റ്റോഡ്: ദ ഡെമൺ ബാർബർ ഓഫ് ദ ഫ്ലീറ്റ് സ്ട്രീറ്റ് എന്ന ചിത്രത്തിലെ പ്രധാന കഥാപാത്രം, പൈറേറ്റ്സ് ഓഫ് ദ കരീബിയൻ പരമ്പരയിലെ ക്യാപ്റ്റൻ സ്പാരോ, ചാർളി ആന്റ് ദ ചോക്കളേറ്റ് ഫാക്ടറി എന്ന ചിത്രത്തിലെ വില്ലി വോങ്ക എന്നീ കഥാപാത്രങ്ങൾ ഇദ്ദേഹത്തിന്റെ മികച്ച അഭിനയത്തിന് ഉദാഹരണങ്ങളാണ്.

എഡ് വുഡിലെ എഡ്‌വാർഡ് വുഡ് ജൂനിയർ, ഡോണി ബ്രാസ്കോയിലെ ജോസഫ്. ഡി. പിസ്റ്റൺ എന്നിവ അടക്കമുള്ള യാഥാർത്ഥ വ്യക്തികളെ അവതരിപ്പിക്കുന്നതിലും ഡെപ്പ് നിരൂപക പ്രശംസ നേടി. ഇദ്ദേഹം അഭിനയിച്ച ചിത്രങ്ങൾ അമേരിക്കൻ ബോക്സ് ഓഫീസിൽ 220 കോടി ഡോളറും ലോകവ്യാപകമായി 470 കോടി ഡോളറും നേടിയിട്ടുണ്ട്.

ഒരു നല്ല ഗിതാർ വായനക്കാരൻ കൂടിയാനു ജോണി ഡെപ്പ് .

## ചലച്ചിത്രങ്ങൾ

വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:അമേരിക്കൻ ചലച്ചിത്ര നിർമ്മാതാക്കൾ
വർഗ്ഗം:അമേരിക്കൻ ചലച്ചിത്രസംവിധായകർ
വർഗ്ഗം:1963-ൽ ജനിച്ചവർ
ഉസൈൻ ബോൾട്ട്

**ഉസൈൻ ബോൾട്ട്** (ജനനം: ഓഗസ്റ്റ് 21, 1986) ഒരു ജമൈക്കൻ ഓട്ടക്കാരനാണ്. നിലവിലെ 100 മീറ്റർ ,200 മീറ്റർ ഒളിമ്പിക് ജേതാവ് ഇദ്ദേഹമാണ്. 100 മീറ്റർ ലോകറെക്കോർഡും (9.58 സെക്കന്റ്) 200 മീറ്റർ ലോകറെക്കോർഡും (19.19 സെക്കന്റ്) ഇപ്പോൾ ഇദ്ദേഹത്തിന്റെ പേരിലാണ്.1977നു ശേഷം 100 മീറ്ററിലേയും 200 മീറ്ററിലേയും ലോകറെക്കോർഡുകൾക്ക് ഉടമയായ ആദ്യ കായികതാരമാണ് ബോൾട്ട്. 4x100 മീറ്റർ റിലേയിലും അദ്ദേഹം ടീമംഗങ്ങളോടൊപ്പം റെക്കോർഡ് സൃഷ്ടിച്ചു. സ്പ്രിന്റിൽ 8 ഒളിംപിക് സ്വർണ മെഡലുകളും 11 ലോക ചാമ്പ്യൻഷിപ്പ് സ്വർണ മെഡലുകളും നേടുന്ന ആദ്യ കായിക താരമാണ് ബോൾട്ട്. തുടർച്ചയായ മൂന്നു ഒളിമ്പിക്സ് മത്സരങ്ങളിൽ 100 മീറ്ററിലും 200 മീറ്ററിലും  സ്വർണം നേടിയ ആദ്യ താരവും ബോൾട്ട് തന്നെ (**ട്രിപ്പിൾ ഡബിൾ**). 4x100 മീറ്റർ റിലേയിലും തുടർച്ചയായി മൂന്നു ഒളിമ്പിക്സ് സ്വർണം നേടി **ട്രിപ്പിൾ ട്രിപ്പിൾ**എന്ന നേട്ടവും കൈവരിച്ചു. എന്നാൽ 2008-ൽ നടന്ന ഒളിമ്പിക്സിലെ 4×100 മീറ്റർ റിലേയിൽ നെസ്റ്റെ കാർട്ടർ ഉത്തേജക മരുന്ന്  ഉപയോഗിച്ചതായി കണ്ടെത്തിയിരുന്നു. അത് കാരണം ആ ഇനത്തതിൽ ജമൈക്കൻ ടീമിനെ അയോഗ്യരാക്കി. അതോടെ ആ സ്വർണ മെഡൽ അദ്ദേഹത്തിന് നഷ്ടമായി. 

2008 ബീജിംഗ് , 2012 ലണ്ടൻ, 2016 റിയോ ഒളിമ്പിക്സുകളിലായിരുന്നു ഈ നേട്ടങ്ങൾ.
നേട്ടങ്ങളുടെ വിശേഷണമായി മാധ്യമങ്ങൾ ഇദ്ദേഹത്തിന്  "ലൈറ്റ്നിങ് ബോൾട്ട്" എന്ന വിളിപ്പേര് നേടിക്കൊടുത്തു.
മികച്ച പുരുഷ അത്‌ലറ്റിനുള്ള ഇന്റർനാഷണൽ അസോസിയേഷൻ ഓഫ് അത്‌ലറ്റിക് ഫെഡറേഷന്റെ (ഐഎഎഎഫ്) '''അത്‌ലറ്റ്‌ ഓഫ് ദി ഇയർ''' ആയി തുടർച്ചയായി 4 തവണ (2009-2012) തിരഞ്ഞെടുക്കപ്പെട്ടു. കൂടാതെ ട്രാക്ക് & ഫീൽഡ് അത്ലറ്റ് ഓഫ് ദി ഇയർ അവാർഡിനും ലോറസ് സ്പോഴ്സ്മാൻ ഓഫ് ദി ഇയർ അവാർഡിനും (രണ്ട് തവണ) അദ്ദേഹം അർഹനായിട്ടുണ്ട്. ലോകം കണ്ട ഏറ്റവും മികച്ച അത്ലറ്റുകളിലൊന്നായി ഉസൈൻ ബോൾട്ടിനെ പരിഗണിക്കുന്നു.  

#2013 ജൂലൈ മാസത്തിൽ റഷ്യയിലെ മോസ്കോയിൽ വെച്ച് നടന്ന ലോകചാമ്പ്യൻഷിപ്പിൽ മൂന്നു സ്വർണമെഡലുകൾ നേടിയതോടെ ലോകചാമ്പ്യൻഷിപ്പുകളിൽ ഏറ്റവും കൂടുതൽ മെഡലുകൾ നേടിയ താരം എന്ന പദവി അദ്ദേഹത്തിന് സ്വന്തമായിരുന്നു. 
# 2015 ആഗസ്റ്റ് 29ന് ബൈജിംഗിൽ നടന്ന ലോക അത്‌ലറ്റിക്ക് ചാംപ്യൻഷിപ്പിൽ ട്രിപ്പിൾ സ്വർണം ലഭിച്ചു. 100 മീറ്ററിലും 200 മീറ്ററിലും സ്വർണ്ണം നേടിയ ബോൾട്ട് ,4x100 മീറ്റർ റിലേയിലും സ്വർണ്ണം നേടി.
# മൂന്നു ലോകചാമ്പ്യൻഷിപ്പിൽ    മത്സരങ്ങളിൽ 100 മീറ്ററിലും 200 മീറ്ററിലും സ്വർണം നേടിയ  ബോൾട്ട്  **ട്രിപ്പിൾ ഡബിളും** , 4 X 100 മീറ്റർ റിലേയിലും  സ്വർണം നേടി  **ട്രിപ്പിൾ ട്രിപ്പിൾ** എന്ന നേട്ടവും കൈവരിച്ചു. 2009  ലേയും 2013 ലേയും 2015 ലേയും ലോകചാമ്പ്യൻഷിപ്പുകളിലാ യിരുന്നു ഈ നേട്ടങ്ങൾ.

2016ൽ ബ്രസീലിലെ റിയോ ഡി ജനീറോയിൽ വെച്ച് നടന്ന ഒളിമ്പിക്സിനു ശേഷം വിരമിച്ചു. 'അയാം ബോൾട്ട്' എന്നത് ബോൾട്ടിൻറെ കായിക ജീവിതവുമായി ബന്ധപ്പെട്ട് ബെൻജമിന് ടർണർ ഗേബ് ടർണർ എന്നിവർ ചേർന്ന് സംവിധാനം ചെയ്ത സിനിമയാണ്.

## അവലംബം


https://en.wikipedia.org/wiki/Usain_Bolt

വർഗ്ഗം:1986-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഓഗസ്റ്റ് 21-ന് ജനിച്ചവർ

വർഗ്ഗം:2008 ബെയ്‌ജിങ്ങ് ഒളിമ്പിക്സിലെ മെഡൽ ജേതാക്കൾ
വർഗ്ഗം:ജമൈക്കൻ ഓട്ടക്കാർ
വർഗ്ഗം:100മീറ്റർ ഓട്ടക്കാർ
വർഗ്ഗം:200മീറ്റർ ഓട്ടക്കാർ

https://en.wikipedia.org/wiki/Usain_Bolt

http://www.mangalam.com/news/detail/25177-sports-news.html
ആഫ്രിക്കൻ യൂണിയൻ

53 ആഫ്രിക്കൻ രാഷ്ട്രങ്ങളും പല അന്തർസർക്കാർ സംഘടനകളും ഉൾപ്പെടുന്ന ഒരു ഫെഡറേഷനാണ് **ആഫ്രിക്കൻ യൂണിയൻ**. ജൂലൈ 9, 2002-നാണ് ഇത് സ്ഥാപിതമായത്. ആഫ്രിക്കൻ എക്ണോമിക് കമ്യൂണിറ്റി (AEC), ഓർഗനൈസേഷൻ ഓഫ് ആഫ്രിക്കൻ യൂണിറ്റി(OAU) എന്നീ സംഘടനകളുടെ പിൻഗാമി എന്ന നിലയിലാണ് ഇത് പ്രവർത്തനമാരംഭിച്ചത്. ആഫ്രിക്കൻ യൂണിയന്റെ ഭരണഘടനയിൽ ദക്ഷിണാഫ്രിക്കയിലെ മിഡ്രാണ്ട് ആസ്ഥാനമാക്കി പ്രവർത്തിക്കുന്ന പാൻ ആഫ്രിക്കൻ പാർലമെന്റ്, എത്യോപ്യയിലെ അഡിസ് അബാമ ആസ്ഥാനമായ ആഫ്രിക്കൻ യൂണിയൻ കമ്മീഷൻ, അസംബ്ലി ഓഫ് ദ ആഫ്രിക്കൻ യൂണിയൻ, മിഡ്രാണ്ട് ആസ്ഥാനമായ നെപാഡ് (NEPAD) എന്നിവ ഉൾപ്പേടെയുള്ള പല സ്ഥാപനങ്ങളും അടങ്ങുന്നു.

**ആഫ്രിക്കൻ യൂണിയൻ** (**AU**) എന്നത് ആഫ്രിക്കൻ ഭൂഖണ്ഡത്തിലെ 55 പരമാധികാര രാജ്യങ്ങളുടെ ഭൂഖണ്ഡ സംഘടനയാണ്. 2001 മെയ് 26ന് എത്തോപ്യയിലെ ആഡിസ് അബാബയിൽ സ്ഥാപിച്ചത് തെക്കെ ആഫ്രിക്കയിൽ വച്ച് 2002 ജൂലൈ 9ന് തുടങ്ങി. ഓർഗനൈസേഷൻ ഓഫ് ആഫ്രിക്കൻ യൂണിയൻ പകരമാവാനാണ് ആഫ്രിക്കൻ യൂണിയൻ തുടങ്ങിയത്. ഏറ്റവും പ്രധാനപ്പെട്ട തീരുമാനങ്ങൾ ആഡിസ് അബാബയിൽ ആസ്ഥാനമായുള്ള അംഗ രാഷ്ട്രങ്ങളിലെ സർക്കാരിന്റെ തലവന്മാരുടെ അർദ്ധ വാർഷിക യോഗമായ അസംബ്ലി ഓഫ് ദ ആഫ്രിക്കൻ യൂണിയൻ ആണ് എടുക്കുന്നത്

ആഫ്രിക്കൻ യൂണിയന്റെ പുതിയ അദ്ധ്യക്ഷനായി ഇരുപതാമത് 27 ജനുവരി 2013 ൽ നടന്ന ആഫ്രിക്കൻ യൂണിയൻ സമ്മിറ്റിൽ, എത്യോപ്യയുടെ പന്ത്രണ്ടാമത് പ്രധാനമന്ത്രി ഹൈലേമരിയം ദെസലെൻ തെരഞ്ഞെടുക്കപ്പെട്ടു.ബെനിൻ പ്രസിഡന്റ് തോമസ് ബോനിയായുടെ പിൻഗാമിയായാണ് അദ്ദേഹം എ.യു ചെയർമാനായത്. ഒരുവർഷമാണ് കാലാവധി.

## അവലംബം



വർഗ്ഗം:ആഫ്രിക്കൻ യൂണിയൻ